open-index/open-wikipedia-markdown huggingface dataset:
食客

**食客**，又叫做**門客**，係春秋戰國期間嘅一種職業，佢哋遊走喺唔同嘅國家，寄食喺唔同嘅諸侯、有錢人、官宦之家或者貴族等嘅上流社會人士嘅門下。當時嘅有錢或者有權力嘅人，尤其係諸侯同埋卿大夫，為咗進一步提升自己嘅政治影響力或者社會地位，會招收各國人才，養起佢哋，俾佢哋生活上需要嘅嘢，希望喺需要嘅時候，呢啲人可以幫手出謀劃策、奔走效力。最出名嘅係「戰國四公子」：魏國嘅信陵君、楚國嘅春申君、趙國嘅平原君、齊國嘅孟嘗君。呢四個都係出名禮賢下士嘅好老細，所以有大量嘅人才集結咗喺佢哋嘅門下。

## 來源
食客嘅來源好雜，可以話三教九流，乜嘢人都有。雖然呢啲人多數都喺社會遊民，甚至係無家可歸、流落街頭嘅人。但係佢哋好多都有一技之長，就算乜都唔識，都可以奔走效力，出賣勞力，做下雜務，反正啲養得食客嘅貴族、諸侯同埋卿大夫，都係錢多、事多，需要好多人去辦啲雜務。

## 能力
食客可以話係老細嘅私人下屬，佢哋無官職，唔係朝廷命官，亦都唔受國君指揮同埋使喚。佢哋對老細嘅貢獻同埋才能可以話係五花八門，佢哋可以係幫老細出謀獻策、出使遊說嘅幕僚，可以係幫老細負責唱歌跳舞、提供娛樂嘅人，亦可以係幫老細行刺、暗殺、做保鑣，甚至係偷呃拐騙，學動物叫。例如：根據《史記·卷七十五·孟嘗君列傳第十五》講嘅，齊威王嘅孫仔孟嘗君（田文），就係因為「食客數千人，無貴賤一與文等」而出名，佢好禮賢下士，佢嘅食客真係乜嘢人都有。

有啲食客，表面上冇乜嘢特長，不過到咗需要嘅時候，佢哋就大派用場。例如：公元1767年（乾隆三十二年）清高宗弘曆（乾隆帝）下令編修嘅《御批歷代通鑑輯覽》提過嘅朱亥，佢原本係一個豬肉佬，做魏國嘅食客，表面上佢冇乜技能。不過喺緊急關頭，佢老細信陵君需要「竊符救趙」嘅時候，佢就幫佢老細用大鐵錘打殺咗將軍晉鄙，救咗趙國。之後，佢隱居咗，到佢死咗之後，當地人起咗間廟去祭祀佢，叫佢做「朱仙」，仲將佢嘅鄉下改名做朱仙鎮。

## 地位
喺戰國時代，大部分老細對門下嘅食客都好好，亦都好忍讓，目的係想吸引更多人才。例如，魏國嘅「屠客」朱亥，佢夠膽可以對魏王嘅細佬信陵君嘅幾次邀請都唔理；平民出身嘅荊軒，可以因為燕國嘅太子丹幾次催促佢早啲出發去秦國，而夠膽發老細脾氣，甚至好嬲咁當面鬧老細。

## 出名嘅食客

* 孫臏（先投靠咗魏國嘅龐涓，俾佢嘅同學龐涓嫉妒同埋害到要受臏刑同埋黥刑，之後逃離魏國，投靠咗齊國嘅田忌）
* 商鞅（投靠咗魏國嘅公叔痤）
* 藺相如（投靠咗趙國嘅繆賢，繆賢係恵文王嘅宦官）
* 毛遂（投靠咗趙國嘅平原君）
* 公孫龍（投靠咗趙國嘅平原君）
* 馮驩（投靠咗齊國嘅孟嘗君）
* 侯嬴（投靠咗魏國嘅信陵君）
* 荀子（投靠咗楚國嘅春申君）
* 嫪毐（投靠咗秦國嘅呂不韋）
* 荊軻（投靠咗燕國嘅田光）
* 李斯 （投靠咗秦國嘅呂不韋）
* 張耳 （投靠咗魏國嘅信陵君）
區區有得揀

《**區區有得揀**》（）係香港MakerVille製作嘅節目，屬宣傳第7屆香港區議會選舉嘅特備節目，主要由《MM730》班底參與，喺2023年12月9號禮拜六晚18:00-19:00現場直播。節目提供播出後7日內嘅網上重溫。

## 出席藝人
*主持：強尼、沈殷怡、練美娟
*外景主持：蔡宛珊
*問答遊戲嘉賓：梁業、米露迪（《困獸鬥》隊）；鄺旨呈、蔡寶欣（《粉絲福利署》隊）；吳保錡、鍾慧冰、陳月媚（《Auntie 妳好》隊）；許寶恆、何洛瑤（《男女自然觀察學會》隊）
*表演嘉賓：張右雨、羅子熙（《突然探班》）；ERROR、姚梓殷、何居倬、陳樂庭、劉瑞威、何洛瑤
*旁白：朱晉傑

## 表演
*ERROR 演唱《愛情值日生》
*張右雨、羅子熙、姚梓殷 街頭演唱《飢餓遊戲》
*何居倬、陳樂庭、劉瑞威 跳唱《Fever》
*何洛瑤 演唱《天氣之女》

## 出面網頁
*ViuTV：區區有得揀
南史

《**南史**》係中國嘅廿四史其中一本，講成個南朝嘅史，由大唐嘅李延壽著作。
舊五代史

《**舊五代史**》，原名《**五代史**》，係中國嘅廿四史其中一本，講成個五代十國嘅史，由北宋嘅薛居正著作。
新五代史

《**新五代史**》，原名《**五代史記**》，係中國嘅廿四史其中一本，講成個五代十國嘅史，由北宋嘅歐陽修著作。
金史

《**金史**》係中國嘅廿四史其中一本。一共135卷，包括本紀19卷、志39卷、表4卷、列傳73卷，講大金嘅史，由大元嘅脫脫著作。
七言詩

**七言詩**（）係中國古代嘅一種詩歌，詩體全篇每句都係七隻漢字或者以七字句為主。

七言詩起源於民謠。

## 睇埋
*《嬉笑集》：收錄咗過百首粵語詩咁多，啲詩冚唪唥都係七言詩。
速記

**速記**（粵拼：； ），快**速**噉**記**低講咗嘅嘢，係一類系統同技巧，專門快速噉用符號記低用語言講咗嘅嘢，寫嘢或者打字快速記低講嘢嘅內容都可以算係速記。世上主流嘅語言，例如英文同中文書面語，都有速記系統，而且廿一世紀初亦開始有人開發粵語專用嘅速記。

**速記員**就係指緊專做速記嘅人。唔少組織都會請識得做速記嘅人返嚟，幫手（例如）喺開會或者審訊嗰陣快速記錄低講過嘅嘢。亦有啲人係出於興趣玩速記嘅。

## 打字做法

要有咁快得咁快打字打低聽到嘅話語，有好多技巧可以用。

打字速記嘅重要一環，係要用音節而非字符做輸入嘅單位。想像家陣要做打字速記，速記員可以用普通嘅電腦鍵盤逐隻逐隻字符噉打—當中一隻字符可以係一隻羅馬字或者一隻漢字，不過响實際應用上，速記員通常都會用速記機—即係專門設計嚟做速記嘅架生。常見嘅有速記專用鍵盤，好似附圖 1 入邊噉嘅特製鍵盤同一般嘅鍵盤好唔同，個鍵盤明顯分開左右兩。

要理解呢啲鍵盤嘅運作原理，首先想像下圖嘅抽象圖解：

個鍵盤嘅設計係噉嘅：
*速記員左手擺鍵盤左半邊（STPHKWR 嗰部份），右手擺鍵盤右半邊（FPLTDRBGSZ 嗰部份）；
*左半邊用嚟打音節嘅開頭輔音，而右半邊就用嚟打音節嘅結尾輔音—唔似得一般嘅鍵盤噉靠撳掣嘅先後次序得知啲輔音邊個係開頭邊個係結尾；
*下邊嗰四粒掣（AOEU）用嚟打音節中間嗰個元音；
*某啲輔音同元音，可以當做某啲音嘅結合，例如將個鍵盤設計成「同時打 PW 就等如打 B 呢個開頭輔音字符」呀噉；
例如速記員而家想打英文 （近似，**[[蝙蝠]]**噉解），就要撳 PW-A-T 呢幾粒掣（撳一吓掣）—噉做已經快過 B-A-T 逐個逐個撳（要撳三吓掣）。而如果速記員要打多音節嘅字詞，鍵盤就可以設計做「如果連續撳，就會將啲音節拼埋做一隻字」噉。

噉想像家陣要記低以下呢句粵語句子：
:「我學緊速記。」
而假設個粵語速記鍵盤（以下簡稱**粵速**）設計到用阿拉伯數字標聲調，同埋用阿拉伯數字鍵畀用家揀想入嘅漢字。

:

呢種噉嘅鍵盤仲可以配合語料庫相關嘅技術嚟用。語料庫包含用一隻語言寫同講出嚟嘅材料，紀錄咗隻語言入啲字詞之間嘅統計關係，可以話畀研究者知「喺呢隻語言入面，邊啲音節同字詞常見啲」以及係「喺呢隻語言入面，邊啲字詞傾向大機會一齊出現」噉嘅資訊，所以個鍵盤嘅軟件部份可以設計到會（例如）喺用家打咗一段音節或者一隻字詞後，列出一啲高機率跟住落嚟會出現嘅音節或者字詞，畀用家撳一吓數字掣嚟表示想入邊個選項。

## 簡史

自從好耐以前（未有打字嘅時代），已經有好多人喺度思考「點樣可以快速噉寫低啲嘢」呢條問題。

### 東方

漢字文化圈嘅速記，可以追溯到去漢朝（始於公元前 3 世紀）：漢字好多時都好多筆劃，吓吓要寫晒成隻漢字好嘥時間，所以漢朝嗰陣嘅人已經有一種做法，就係寫漢字嗰時簡化啲潦草啲，用少啲筆劃嚟寫，噉就可以寫得快啲，形成咗所謂嘅草書同簡筆字，可以算係早期嘅漢字速記。

除此之外，日本嘅萬葉假名（）亦係「將漢字簡化，寫嘢嗰時可以寫得快啲」嘅另一個出名例子—自從唐朝（7 至 10 世紀之間）起，日本人就有由中國嗰度大舉引入漢字，後嚟為咗想寫字寫得快啲，將漢字簡化咗，例如
:**阿**寫做、**機**寫做、**利**寫做
等。最後形成咗廿一世紀初都仲好常見嘅平假名同片假名。

### 西方

歐美都有歷史悠久嘅速記系統。歐美速記源於古希臘。根據紀錄，古希臘雅典嘅歷史學家色諾芬（Ξενοφῶν / Xenophon，公元前 430 至 355 年左右）已經有喺度用速記寫嘢。打後羅馬帝國嘅人有廣泛噉用速記，會用直線、半圓同曲線等嘅簡單形狀嚟表示羅馬字，即係想像
:用 **|** 嚟代表 **t**，
:用 **-** 嚟代表 **k**，
:用 **)** 嚟代表 **s**，
... 噉嘅做法—佢哋呢種做法同漢字文化圈嘅查實好相似，重點都係在於「做速記嗰陣就用簡單啲、筆劃少啲嘅符號，取代平時用開嗰啲字符」。呢種噉嘅做法，廣受打後嘅西洋速記系統採用—包括咗 15 世紀打後嘅英文書寫速記系統。

## 睇埋
*減筆
*書法
*演講
*字幕
*NLP（語音識別）
*每分鐘字數

## 註釋

## 引咗

## 外拎

* 打字快過你講嘢！速記神技點樣學？，用粵語講解速記式打字，仲有粵文字幕。
* 無定向學堂﹕速記𠵱家仲邊有人學㗎？，明報。
* MaaJik / 孖翼，GitHub 上一個開發中嘅粵語速記系統，可以一吓打兩個音節。
* Plover，一個開源嘅速記資源網站。
* 速記，不列顛百科全書講速記，有頗詳細噉講西方速記嘅歷史。
爆裂點

《**爆裂點**》（）係2023年上畫嘅港產片，由張家輝、陳偉霆、梁洛施主演，林超賢執導。

## 演員一覽
### 主要角色
*張家輝 飾 李振邦
*陳偉霆 飾 江銘
*梁洛施 飾 膺秀
### 其他角色
*譚俊彥 飾 韓洋
*姜皓文 飾 林九
*周秀娜 飾 司徒葦
*楊祐寧 飾 鄭文樓
*戴耀明 飾 肥沙
*黃又南 飾 智仔
*李凱賢 飾 阿祖	
*張頴康 飾 韓凱
*朱鑑然 飾 瀟灑
*楊天宇 飾 家駒
*張文傑 飾 阿虎	
*丘梓謙 飾 李灝程
*許恩怡 飾 鄭玉玲
*麥子樂 飾 膺漢
*李文標 飾 標叔
*周漢寧 飾 魚蛋
*李明憲 飾 川合
*洪助昇 飾 細輝
*盧惠光 飾 智仔父
*張慧儀 飾 李振邦前妻
*唐詩詠 飾 柳青

## 出面網頁
*
困獸

《**困獸**》（）係2023年上畫嘅中港合拍片，由鍾漢良、吳鎮宇、張兆輝、胡杏兒主演，彭發執導。

## 演員一覽
### 主要角色
*鍾漢良 飾 江文峰
*吳鎮宇 飾 左君哲
*張兆輝 飾 四爺
*胡杏兒 飾 朱莉

## 出面網頁
*
諫官

**諫官**係古代既官職，呢啲職位既主要工作係對國君進諫，將國君做錯既嘢，講返俾佢聽，同埋規勸佢，令佢改正錯誤。

春秋初年既時候，齊桓公就開咗大諫呢個位，係最早既諫官。晉國既中大夫、趙國既左右司過、楚國既左徒，工作性質都係屬於諫官。

根據《後漢書·百官志二》：「秦代置諫議大夫之官，專掌議論」，秦朝既諫議大夫可以歸納喺九卿裏面既郎中令，有幾十人咁多。

漢朝既諫官叫做光祿大夫、太中大夫、諫大夫、中散大夫、議郎等。呢啲官都係國君既近臣，奉國君既詔命做嘢。

到咗東漢，諫官叫做侍中、中常侍，係正式既官職。隋朝將侍中呢個位改名做納言，武則天主政既時候增加咗左、右拾遺同埋左右補闕呢啲有諫官作用既位。

喺三國到南北朝期間，諫官既作用比較微弱，有時呢個職位甚至係形同虛設。

宋朝將補闕呢個位改名做司諫，拾遺呢個位改名做正言，而且設置諫院，左右諫議大夫係諫院既長官，佢既下屬既官職係司諫同埋正言。

宋朝之後，諫官呢個位其實已經係名存實亡，甚至係連職位都取消埋。

簡單啲講，古代既諫官制度可以話係：源於春秋，興於秦漢，弱於三國，盛於唐宋，廢於元明。

## 重要性
根據《孔子家語·子路初見》，孔子講過「為人君而無諫臣則失正」呢句名言，可見諫官既重要性。而《白虎通·諫諍》講朝廷職官既時候，提到「設輔弼，置諫官」，可見諫官俾睇成同左、右丞相有相同重要性既官職。 司馬光喺《諫院題名記》提過：「夫以天下之政，四海之眾，得失利病，萃於一官使言之，其為任亦重矣。居是官者當志其大，捨其細，先其急，後其緩，專利國家而不為身謀」。 可以見到，諫官都係正直、不偏不倚，好勇敢咁將佢哋發現既朝政弊端能，準確而且及時咁同國君講，避免國君出於獨斷獨行、專橫獨裁，而對國家面對既問題產生咗嚴重既誤判，導致佢做出錯誤既決定。

資訊其實好重要，同依家既社會唔同，古代想收集資訊比較困難。當國君能夠廣開言路，就可以有多啲既人向佢進諫，佢就可以耳聰目明，從得到既資訊裏面權衡利弊，從而做出最好既決定。 從歷史角度睇，春秋初年既各個國家、漢武帝、唐太宗都係比較鍾意廣納諫言既人，而國君、皇帝善於納諫，對國家既發展，革故鼎新，持續繁榮都有貢獻；相反，春秋之前既商紂王、周朝既周厲王、隋煬帝楊廣，呢啲都係比較專制、橫蠻既領袖，唔願意聽勸諫，所以好容易引起民變或者政變。好似《東周列國誌》所講既周厲王，佢「暴虐無道，為國人所殺，此乃千年民變之始。」

春秋時期既文學家左丘明寫既一篇散文《召公諫厲王弭謗》裏面講周厲王既故事：

「厲王虐，國人謗王。」 
「召公告王曰︰『民不堪命矣！』王怒。得衛巫，使監謗者。以告，則殺之。國人莫敢言，道路以目。」 
「王喜。告召公曰︰『吾能弭謗矣，乃不敢言！』召公曰︰『是障之也。防民之口，甚於防川。川壅而潰，傷人必多，民亦如之。是故為川者，決之使導；為民者，宣之使言。故天子聽政，使公卿至於列士獻詩，瞽獻曲，史獻書，師箴，瞍賦，矇誦，百工諫，庶人傳語，近臣盡規，親戚補察，瞽史教誨，耆艾修之，而後王斟酌焉。是以事行而不悖。民之有口也，猶土之有山川也，財用於是乎出；猶其有原隰衍沃也，衣食於是乎生。口之宣言也，善敗於是乎興。行善而備敗，所以阜財用衣食者也。夫民慮之於心，而宣之於口，成而行之，胡可壅也？若壅其口，其與能幾何？』」 
「王弗聽。於是國人莫敢出言。三年，乃流王於彘。」


周朝既周厲王好專橫、殘暴，國民都指責佢係暴君。召國既國君召穆公講俾厲王聽：「國民已經忍受唔到你既暴政！」厲王聽咗之後好嬲，搵咗個衞國既巫師，派佢暗中監視啲敢喺背後講佢既人，將啲講佢壞話既人殺死。住喺國都既人都唔敢隨便講嘢，行街既時候遇見熟人，大家都只係用眼神交流，唔敢傾偈。

周厲王對於呢個現象，覺得好開心，仲同召穆公講：「我有能力制止啲人講我壞話，國民再唔敢出聲鬧我。」召穆公話：「你咁樣做只可以塞住人哋把口，阻止國民講嘢既危害，遠遠超過咗堵塞住啲河川既危害。河道因為堵塞咗會造成決口，就會傷害到好多人。如果塞住國民把口，後果亦都會咁。所以，治水既人只能疏通河道，令到河道暢通，治民既人只能夠開導佢哋，等佢哋可以暢所欲言。天子處理政事既時候，俾上至三公九卿，下至各級官吏，都可以進獻一啲諷喻既詩，樂師可以進獻一啲民間樂曲，史官可以進獻一啲有借鑑意義既史籍，教師可以誦讀箴言，盲人可以吟詠詩篇、誦讀諷諫之言，建築工匠可以進諫，平民可以將自己既意見轉達俾君王，近侍既臣子要盡力規諫，君王同埋同宗都能夠彌補不足、監察國王既過失，樂師同埋史官用歌仔、史籍加以諄諄教誨，德高望重既師傅可以進一步勸誡。天子聽咗各人既意見之後，斟酌取捨，然後付之實施。咁樣，國家既政事先可能得以實行，而又唔會違背常理。國民有口，就好似土地上有山水一樣，社會上面既物資財富全靠佢哋出產；又好似高原同低地都有平坦肥沃既良田一樣，國民既衣食物品，全靠佢哋產生。所以國民發表言論，可以令到君主喺政事方面既成敗得失可以睇得見。國民認為係好既嘢，就盡力去實行，國民認為係失誤既嘢，就要諗辦法預防，咁樣先至係增加衣食財富既途徑。國民將內心諗既嘢講出嚟，咁樣內心既想法就會自然咁流露出嚟，點可以將人哋把口塞住呢？如果隔硬將國民既口都塞住，咁樣贊成既人可以有幾多呢？」不過最後周厲王都無聽到，後尾，國民再都唔敢公開發表言論，指出佢既問題。過咗三年，啲人終於頂唔順，將呢個暴君放逐咗，唔俾佢返嚟。

## 意思
「諫」呢個字，包含咗好多意思，最主要既意思係「直言以勸正」。高田忠周先生講過：「《周禮》『司諫』注：『諫，猶正也。』以道正人，蓋言說正道也。其言也不可不柬擇焉，諫之言柬也。」佢既意思係「諫」係表示以善言去勸戒，有規諫、勸諫既意思。
路易斯·布魯斯

**路易斯·布魯斯**（，）係美國化學家，喺2023年攞到諾貝爾化學獎。

類:美國化學家‎
類:諾貝爾化學獎得主
竹翠公園

**竹翠公園**（**Wonderland**）係香港一個公園，屬西九文化區嘅一部份，喺香港故宮文化博物館北面，佔地14萬平方呎。公園前身係臨時嘅苗圃公園，2022年定名做「竹翠公園」，提供容納六千人嘅戶外表演場地。

## 參考
*【好去處】西九竹翠公園成人氣表演場地
阿力西·耶基莫夫

**阿力西·伊萬諾維契·耶基莫夫**（，）係俄羅斯化學家，喺2023年攞到諾貝爾化學獎。

類:俄羅斯化學家‎
類:諾貝爾化學獎得主
劉墉

**[[劉墉]]**係喺中國嘅多個名，可以指：
* 劉墉 (大清)：大清中期嘅政治人、書法家。
* 劉墉 (臺灣)：20世紀臺灣嘅作家、畫家同教育家。
碰碰車

**碰碰車**係一種機動遊戲，場地內有好多架車，玩家可以控制架車並撞向其他車度。
海盜船 (機動遊戲)

**海盜船**係一種機動遊戲，玩家會坐喺一隻大船，因為架船似海盜船因而得名。當遊戲開始之後，玩家坐嘅船會漸漸人始大幅並加速，令到玩家得到離心力。
M·史丹利·韋定咸

**米高·史丹利·韋定咸**（**Michael Stanley Whittingham**，）係英國化學家，喺2019年攞到諾貝爾化學獎。

## 出面網頁
根岸英一

**根岸英一**（，）係日本有機化學家，發現根岸反應而出名，係2010年諾貝爾化學獎得主之一。

## 爭議

### 野雞大學頭銜爭議
根岸英一生前其中一個頭銜係亞洲知識管理學院永遠榮譽院長，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜，畀粵文維基百科企圖用爾件事抹剎佢嘅所有成就。

## 攷

## 出面網頁
印度語言

**印度語言**相當多，有官方地位嘅有23個（包括英文）。根據2001年統計，印度總共有122種主要語言同1599種其他語言。用語系去睇，多數印度語言都係印度-雅利安語支同南印語系。
澳洲史

**澳洲史**係由四萬年前就開始有人喺澳洲北岸定居而開始，一路去到1606年荷蘭發現澳洲，開始咗澳洲嘅信史時期。1770年，英國占士曲船長登陸澳洲東岸同宣告佔領，開展英國殖民時期。1901年，澳洲嘅6個英屬殖民地組成澳洲聯邦。
阿富汗史

**阿富汗史**係由舊石器時代中期就開始有人喺中亞地區定居而開始，而信史就可以追溯到約公元前500年嘅波斯第一帝國，領土包括而家嘅阿富汗。歷經唔同帝國嘅統治後，普什圖人喺1747年建立以阿富汗為核心嘅阿富汗帝國（杜蘭尼王朝），到1823年畀阿富汗酋長國取代，再喺1926年由阿富汗王國取代。1973年阿富汗政變結束君主制，變成而家嘅阿富汗共和國。
趙德昭

**趙德昭**（），字**日新**，係宋太祖趙匡胤嘅亞仔，太宗趙匡義係佢嘅亞叔，細佬係秦康惠王趙德芳。

976年，做永興軍節度使同侍中，封**武功郡王**。979年，趙光義喺打敗後，逼迫佢自殺。佢死咗畀追封**魏王**、**吳王**、**越王**同埋**燕王**，謚號係**懿**，史稱**燕懿王**。

佢嘅九世孫（耳孫）係宋理宗，十世孫（耳孫個仔）係宋度宗，十一世孫（耳孫個孫仔）就係宋末三幼主：瀛國公、宋端宗、宋帝昺。

## 參考
*《宋史/卷244》
俄羅斯政區

**俄羅斯政區**有唔同分類。最常見嘅係俄羅斯聯邦主體，由各聯邦主體組成俄羅斯聯邦，到2022年總共有89個聯邦主體，但其中6個國際普遍承認屬烏克蘭領土。唔計嗰6個，83個俄羅斯聯邦主體可以細分6類：46個州、21個自治共和國、9個邊疆區、4個自治區、2個聯邦直轄市同1個自治州。

俄羅斯另一種政區分類係俄羅斯聯邦管區，全國有8個。

喺經濟統計上，俄羅斯亦被劃分唔同俄羅斯經濟地區，全國有12個。
俄羅斯聯邦管區

**俄羅斯聯邦管區**係俄羅斯聯邦其中一種政區劃分，全國總共有8個聯邦管區。

## 聯邦管區一覽
*中央聯邦管區
*西北聯邦管區
*北高加索聯邦管區
*伏爾加聯邦管區
*南部聯邦管區
*烏拉爾聯邦管區
*西伯利亞聯邦管區
*遠東聯邦管區
美國夢

**美國夢**係美國嘅一套核心價值，包含民主、自由、人權同社會平等，亦係好多移民去美國嘅人所追求嘅夢想。
最高元首

**最高元首**（馬拉文：**Yang di-Pertuan Agong**）係馬來西亞（同佢前身馬來亞聯合邦）國家元首嘅稱號，亦可以理解成馬來西亞嘅君主。馬來西亞係用選舉方式產生最高元首，任期5年，唔可以連任，但隔屆可以再參選。

## 睇埋
*馬來西亞首相
預言家日報

《**預言家日報**》（）係英國奇幻小說系列《哈利波特》裡面嘅虛構報紙，由預言家報業集團經營。喺小說入面，佢係英國巫師世界最大嘅報章雜誌、閱讀量最高嘅日報。好似魔法世界裡面嘅相咁樣，《預言家日報》刊登嘅相入面嘅人物會好似動畫咁樣郁。《預言家日報》嘅總部喺倫敦嘅虛構地點斜角巷。

《預言家日報》比起事實更加注重銷量。小說入面嘅無良記者麗塔·史譏形容：「《預言家日報》嘅存在係為咗推銷佢自己」。

## 概述
英國巫師主要透過呢份報紙嚟攞到魔法世界嘅資訊，魔法部唔少嘅員工同埋霍格華茲嘅學生都會訂閱《預言家日報》。不過，《預言家日報》無乜新聞倫理，充滿偏見同誤導。喺《火盃的考驗》，《預言家日報》嘅記者麗塔·史譏登場，佢為咗攞到八卦新聞而不惜化身成甲蟲嚟竊聽人哋嘅對話，發表咗幾篇誇張嘅不實報導。

另外，《預言家日報》成日做咗魔法部嘅喉舌。例如魔法部部長康尼留斯·夫子堅決否認佛地魔返咗嚟，佢曾經利用《預言家日報》發起咗一場詆毀鄧不利多同哈利嘅運動，當佛地魔嘅勢力控制魔法部之後，更刊登咗唔少偏頗嘅新聞。

根據J·K·羅琳嘅說法，喺《哈利波特》系列小說完咗之後，金妮·衛斯理喺聖顱島女頭鳥隊退役，成為咗《預言家日報》嘅資深魁地奇記者。《預言家日報》後嚟仲發展埋晚報，叫做《***'》，仲有周末版嘅《***'》。

## 改編電影
電影《哈利波特：鳳凰會的密令》嘅編劇運用《預言家日報》嚟做敘事工具。佢話：「媒體就係小說裡面嘅一個角色」，而且報紙嘅動態相有「獨特嘅電影效果」。

## 文化影響
J·K·羅琳曾經借用《預言家日報》記者麗塔·史譏報導嘅名義嚟發表短篇故事；。華納兄弟用嗰份報章嘅名嚟發表《哈利波特》網站嘅新聞同埋活動頁面。2020年，《哈利波特系列電影》嘅平面藝術設計團隊MinaLima宣布喺真實世界去賣《預言家日報》，每份售價係£399英鎊，佢嘅外觀模仿第五輯電影入面嘅《預言家日報》。

## 相關人物
### 麗塔·史譏

***'：佢係《預言家日報》嘅記者，亦都係《》嘅專欄[[記者]]，佢專門寫啲有誹謗性質嘅文章或者報道，同埋。佢為咗咁樣而配備咗好似[[哈利波特裡面嘅魔法物品#速記羽毛筆|速記羽毛筆]]之類嘅魔法裝置。喺佢為《預言家日報》寫稿期間，佢曾經基於虛假嘅資訊同埋富有爭議嘅採訪而寫文章，後嚟仲幫幾個人物寫過傳記。喺麗塔寫咗一篇反對鄧不利多嘅文章之後，[[阿不思·鄧不利多]]用「迷人到令人好厭」嚟評價佢嘅文章。

史譏係個未經註冊嘅非法[[化獸師]]，佢可以變身做一隻[[甲蟲]]嚟窺探佢嘅故事裡面毫無戒心嘅受害者，佢亦利用呢種能力喺暗地打探好多情報，仲將呢啲情報納入去佢嘅報導入面，不過呢啲報導多數都係捕風捉影然後加鹽加醋嘅內容，據透露佢喺《[[哈利波特：火盃的考驗]]》裡面曾經多次咁樣做，甚至形容鄧不利多係跟唔上潮流嘅癡線老嘢。佢嘅外表被形容做有一頭攣毛嘅金髮，有一個厚重下巴塊面，塊面上面戴住珠寶眼鏡，佢粗壯嘅手指上面塗咗兩英寸長啡紅色嘅指甲，佢仲帶住一個鱷魚皮嘅手袋，佢眼鏡上面嘅圖案特徵同佢喺化獸師形態下嘅甲蟲眼睛周圍嘅圖案係相似嘅。作為一個成日作啲消息嚟寫引人入勝故事嘅記者，佢喺《火盃的考驗》裡面對[[哈利·波特 (角色)|哈利·波特]]同佢班朋友嚟講係個麻煩，而佢喺《[[哈利波特：鳳凰會的密令]]》裡面作為佢哋嘅一個短暫而唔情願嘅盟友。

根據推測，嗰個系列嘅作者羅琳喺成名後同新聞界同埋媒體之間嘅緊張關係成為咗佢發展呢個角色嘅靈感。不過，羅琳喺2000年明確咁指出呢個角色嘅創作實際上係早過佢成名之前就已經出現。就正如羅琳喺一次採訪入面透露嘅咁樣，佢喺寫緊《神秘的魔法石》𡃁陣就已經構思到呢個記者嘅角色，嗰個角色當時被叫做***'，碧姬當時喺破釜酒吧咁啱要採訪11歲嘅哈利·波特，「你知唔知當哈利第一次行入去破釜酒吧嗰陣，每個人都話『波特先生，你返嚟喇！』嗰陣，我想將一個記者放喺嗰度。嗰個時候佢係一個女人，但係並唔係叫做麗塔。」不過羅琳後來改變咗主意，佢指：「然後我諗，當我睇晒成個情節嗰陣時，我認為呢個真係並唔係佢最適合嘅地方，佢最啱出現喺第四輯裡面，嗰陣時哈利應該要接受自己嘅名聲。」所以羅琳決定俾呢個角色喺哈利四年級嗰陣時先至登場。喺《哈利波特系列電影》入面，麗塔·史譏嘅角色係由嚟做，米蘭達嘗試吓為呢個角色加入一種狂熱同嘅感覺。

曾經有粉絲之前估麗塔·史譏嘅真實身份其實就係羅琳，話佢喺霍格華茲大戰完咗之後逃亡走到去麻瓜世界，仲將呢段歷史改編成《哈利波特》嘅一系列小說。

## 外部連結
* 哈利波特中文維基的條目「預言家日報」
* Wizarding World的〈預言家日報〉  

## 參考資料
臺灣南島語言

**臺灣南島語言**，或者叫**臺灣原住民語言**，泛指臺灣原住民用嘅語言，語言分類學上包含南島語系多種語言。中華民國官方將呢啲語言，連同蘭嶼達悟族用、被歸類菲律賓語族嘅達悟話，統稱**臺灣原住民族諸語**，納入其中一種「國家語言」。
阿富汗總統

**阿富汗總統**係阿富汗伊斯蘭共和國嘅國家元首，由國民選出，每5年一任，最多連任一次。自2021年塔利班佔領首都喀布爾重建阿富汗伊斯蘭酋長國後，阿富汗嘅國家元首變成阿富汗最高領導人。
祭酒

**祭酒**係種宗教儀式，喺祭祀嗰陣將酒倒落地下，代表向神明獻酒。如果對象係死咗嘅人，就叫**奠酒**。
北京控股

**北京控股**（，）係中國一間綜合企業公司，總部喺北京。佢亦係恒生香港中資企業指數嘅其中一隻成份股。
謬論家

《**謬論家**》（）係《哈利波特》系列小說的《鳳凰會的密令》第一次提到嘅巫師雜誌，係巫師界嘅，果本雜誌嘅總編輯是露娜·羅古德嘅阿爸—。《謬論家》嘅主題係陰謀論同，果本雜誌係《預言家日報》嘅唯一競爭對手，呢啲支持《預言家日報》嘅人相當不屑呢本刊物。

## 概述
《謬論家》發表咗唔少稀奇古怪嘅非主流新聞，好似天狼星·布萊克係一個退隱嘅搖滾歌手、夫子用妖精嚟煮餡餅，仲利用神秘部門研製可怕嘅毒藥嚟對異議者落毒，仲有一支秘密軍隊。而喺奇獸學方面，《謬論家》提出了無數未曾被發現嘅奇獸，例如***'、***'，同埋****。

喺《鳳凰會的密令》，麗塔·史譏俾妙麗·格蘭傑威脅，被迫喺《謬論家》發表採訪哈利·波特嘅文章，講述咗關於哈利同佛地魔相遇嘅經歷，報導刊登之後意外咁增加咗《謬論家》嘅銷量。後來，贊諾·羅古德將報導高價賣俾《預言家日報》，呢筆款項足以資助一次去瑞典狩獵犄角獸嘅遠征。

喺《死神的聖物》，魔法部被食死人控制之後，贊諾·羅古德繼續喺雜誌上支持哈利·波特。不過喺贊諾個女露娜俾食死人綁架之後，佢被迫喺《謬論家》上刊登哈利嘅負面報導。哈利、榮恩同妙麗去到羅古德屋企問情報果時，贊諾·羅古德仲試過將佢哋三個捉住交俾魔法部。

根據J‧K‧羅琳嘅講法，佛地魔被打低之後，《謬論家》又返到去之前精神錯亂嘅狀態仲流行起上嚟，佢因為無意帶來嘅幽默而得到讚賞。

## 參考資料
以色列-哈馬斯戰爭

**以色列-哈馬斯戰爭**係指喺2023年10月開始，以色列為咗反擊巴勒斯坦恐怖主義極端武裝組織哈馬斯發動嘅恐怖襲擊而進行嘅軍事行動。

以色列國防軍喺軍事行動期間為咗避免傷及加沙居民，喺國際壓力下一度被逼開咗一條人道走廊畀加沙居民撤離，同時安排人道物資進入加沙，相反哈馬斯恐怖分子就攞加沙居民做肉盾，將恐怖基地起喺醫院同學校下面，甚至屠殺想撤離嘅加沙居民，再嫁禍畀以色列國防軍。

## 睇埋
*以巴衝突
*2023年哈馬斯襲擊以色列

類:以巴衝突

類:21世紀嘅仗‎
澳洲總督

**澳洲總督**（英文：Governor-General of Australia）係英王喺澳洲嘅全權代表。澳洲總督雖然名義上係澳洲國家元首嘅代表，法理上有好大權力，但實際上都係要聽澳洲總理嘅建議行事，而呢個職位嘅任命亦係由澳洲總理向英王提出建議人選。
廖恩燾

**廖恩燾**（，），字**鳳書、鳳舒**，號**雪崖、懺**等，廣東惠陽出身，係20世紀初一位外交官兼詞人。佢九歲嗰陣跟屋企人搬咗去舊金山用英文讀書，後嚟返中國搵到機會做外交官，去過古巴、韓國同日本等地做過領事等嘅工作。佢打後喺1946年移居香港，同文人名流交遊，一路去到成九十歲先至病死。

佢最出名係寫咗《嬉笑集》呢本粵語詩集。

## 睇埋
*粵詩

## 出面網頁

類:大清外交官
類:中華民國外交官
旺卡

《**旺卡**》（）係2023年美國電影，由添麥菲查洛美、卡拉蓮恩、基根米高奇、彼特臣祖瑟夫、麥特斯、馬修貝恩頓、莎莉賀堅絲主演，保羅京執導。故仔改編自小說《查理同朱古力廠》。
富都青年

《**富都青年**》（）係2023年馬來西亞電影，由吳慷仁、陳澤耀、林宣妤、鄧金煌主演，王禮霖執導。故仔用馬來西亞吉隆坡嘅富都做背景。
富都

**富都**（**Pudu**），又叫**半山芭**，係馬來西亞吉隆坡東南部一笪地方，20世紀曾經係中下階級華人其中一個聚居地，21世紀逐漸轉變成東南亞同南亞外勞嘅聚居地。

## 睇埋
*《富都青年》
香港區域法院

**香港區域法院**係香港一個原訟法院，層級喺裁判法院之上、高等法院之下，喺灣仔港灣道12號灣仔政府大樓。

英治時期全香港曾經有六間地方法院，1991年合併成一間，主權移交後改叫區域法院。
東區裁判法院

**東區裁判法院**係香港其中一個裁判法院，喺西灣河太安街29號東區法院大樓。
木蘭辭

《**木蘭辭**》（），又有叫《**木蘭詩**》，係一首古文詩歌，估計出於北朝，全文大約長三百隻漢字。依首詩屬於敘事詩，講嘅係孝女花木蘭代父從軍嘅故事。

首辭嘅內容以簡述噉嘅方式敘述花木蘭嘅傳說。個故仔講述一個叫**花木蘭**嘅後生女，佢女扮男裝頂替佢阿爸上陣打仗，喺軍隊入邊捱咗好多年苦，後嚟建立功，但佢冇興趣做咩高官貴人，淨係想解甲還鄉，最後得以同屋企人團聚。成個故仔將花木蘭塑造成孝順、勇敢嘅形象，到咗廿一世紀初都仲係家傳戶曉。

## 粵音文言

《木蘭辭》原文係用南北朝至唐朝時期嘅文言文寫嘅，原文如下。啲現代少見嘅漢字或者漢字讀法，用粵拼標咗讀音。

唧復唧唧，木蘭當戶織。
不聞機聲，惟聞女嘆󠄀息。
問女何所󠄁思，問女何所󠄁憶。

女亦無所󠄁思，女亦無所󠄁憶。
昨夜見軍，可汗大點兵，
軍書十二卷，卷卷有爺名。
阿爺無大兒，木蘭無長兄，
願爲市鞍馬，從此替爺征。

東市買駿馬，西市買鞍。
南市買頭，北市買長鞭󠄀。
朝辭爺孃去，暮宿黃河邊。
不聞爺孃喚女聲，
但聞黃河流水鳴濺。
旦辭黃河去，暮宿黑山頭。
不聞爺孃喚女聲，
但聞燕山胡騎聲啾啾。

萬里赴機，關山度若飛。
氣傳金，寒光照鐵衣。
將軍百戰死，壯士十年歸。

歸來見天子，天子坐明堂。
策勳十二轉，賞賜百千強。
可汗問所󠄁欲，木蘭不用尚書郎，
願借明駝千里足，送󠄁兒還󠄁故鄉。

爺孃聞女來，出郭相扶將。
阿姊聞妹來，當戶理紅妝。
小弟聞姊來，磨刀霍霍向豬󠄁羊。
開我東閣門，坐我西閣床。
脫我戰時袍，著我舊時裳。
當窗理雲，對鏡帖花黃。
出門看火伴，火伴皆驚惶：
同行十二年，不知木蘭是女郞！

雄兔腳撲朔，雌兔眼迷󠄁離。兩兔傍地走，安能辨我是雄雌？


## 粵語譯版
《木蘭辭》依首詩嘅故仔用現代粵語表達嘅話，可以理解做以下噉。

**第一段：木蘭下定咗決心**
嘆息聲一聲接一聲噉傳出，木蘭對住房門織布。聽唔到織布機嘅聲，只係聽到木蘭喺度唉聲嘆氣。
問木蘭諗緊乜？問木蘭記掛緊乜？（木蘭答）：「我冇諗緊啲乜，亦冇記掛緊啲乜。
尋晚見到徵兵文書，可汗喺度大力徵兵，咁多卷文書，卷卷都有阿爸個名（可汗想阿爸上陣打）。
阿爸冇大仔，木蘭冇大哥，（木蘭）願意去市集度買馬同馬鞍，代替阿爸去出征。」


**第二段：木蘭出發去打仗**
喺東面市集買好馬，喺西面市集買好馬鞍墊，喺南面市集買韁繩等御馬之物，喺北面市集買長鞭。
第二朝早同父母講再見，夜晚喺黃河邊宿營。
聽唔到父母呼喚個女把聲，只係聽到黃河水流濺濺嘅聲。
第二朝早離開黃河上路，夜晚到達黑山山頭。
聽唔到父母呼喚個女把聲，只係聽到燕山胡兵戰馬叫聲。


**第三段：木蘭連年出征**
經過萬里奔赴戰場，翻越重重山峰好似飛緊咁快。北方寒氣傳嚟打更聲，月光映照眾戰士嘅鎧甲。
眾將士身經百戰有啲死咗，有啲就轉戰多年打贏至返嚟。


**第四段：木蘭凱旋而歸**
打贏返到嚟就去面見天子，天子坐喺殿堂上。木蘭多次記功授爵，仲得到千百金有餘嘅賞賜。
天子問木蘭想要啲乜，木蘭話唔想做尚書郎（冇興趣做大官），
淨係希望借天子嘅一隻千里馬，騎住隻馬返鄉下（見屋企人）。


**第五段：木蘭卒之返到屋企**
父母聽到個女返嚟，互相攙扶住噉去城外迎接。家姐聽到細妹返嚟，就對住門戶梳妝同打扮。
細佬聽到家姐要返嚟，磨利把刀去殺豬劏羊。
（木蘭返到嚟）打開東閣道門，坐上西閣張床（即係話木蘭四圍行，重遊掛念多年嘅屋企）。
（木蘭）除低佢嘅戰袍，著返舊時啲女仔衫。
對住窗打理頭髮，對住鏡貼返塊花黃。（木蘭）行出門口見一齊打仗嘅伙伴，伙伴都嚇咗跳：
『同行咗十二年，竟然唔知木蘭係個女仔！』


**最後嗰句：**
（捉住一隻兔對耳仔起佢）兔公兩腳會時時動彈，兔乸兩眼會埋噉款（所以兩者容易分）。但係當公乸兩隻兔一齊貼住地面跑，點樣分我係雄定雌？


## 修辭手法
《木蘭辭》裏面用咗好豐富嘅修辭手法，每句都有修辭咁滯，其中包括：

*疊字、擬聲：「唧唧復唧唧，木蘭當戶織。」
*設問：「問女何所思？問女何所憶？女亦無所思，女亦無所憶。」
*頂真：
**「軍書十二卷，卷卷有爺名。」
**「歸來見天子，天子坐明堂。」
**「出門看火伴，火伴皆驚惶。」
*排比：
**「東市買駿馬，西市買鞍韉。南市買轡頭，北市買長鞭。」
**「爺娘聞女來，出郭相扶將；阿姊聞妹來，當戶理紅妝；小弟聞姊來，磨刀霍霍向豬羊。」
*誇張：
**「萬里赴戎機，關山度若飛。」
*對偶：
**「不聞機杼聲，惟聞女嘆息。」
**「朔氣傳金柝，寒光照鐵衣。」
**「將軍百戰死，壯士十年歸。」
**「策勛十二轉，賞賜百千強。」
*借喻：「雄兔腳撲朔，雌兔眼迷󠄁離。兩兔傍地走，安能辨我是雄雌？」

## 歷史背景

《木蘭辭》係一首樂府詩，最早紀錄可見於陳朝《古今樂錄》。依首詩源自民歌，作者身份不明難以考究，例如南北朝據講就有文獻係噉樣描述《木蘭辭》嘅：

『按歌辭有《木蘭》一曲，不知起於何代也。』
現代粵語：《木蘭》依一首曲，唔知係起源喺咩時代嘅。

不過一般都認為，花木蘭好可能係真有其人嘅，而且應該係一位北朝人：有學者睇住首詩「旦辭黃河去，暮至黑山頭」同「但聞燕山胡騎聲啾啾」等嘅字句嚟考究返啲地理，主張首詩講嗰場仗應該係北魏同柔然（古時亞洲北部一國，佢哋嘅主要語言屬蒙古語系）之間打嘅；除此之外，北朝同南朝比起嚟不溜都比較尚武，佢哋啲婦女好興得閒會玩吓騎馬射箭，所以如果話佢哋出咗個後生女唔淨只識打仗仲頂替佢阿爸上陣，都唔算係好出奇嘅事。

## 影響

花木蘭嘅故事，可以話係舉世聞名，一路去到廿世紀都仲有人傳頌。例如迪士尼就喺 1998 年將木蘭個故仔拍咗做一套動畫片，套戲廣受好評，被指係廿世紀其中一套最出色嘅動畫片作品。除此之外，亦可以睇睇粵語詩集嬉笑集入邊有首詩叫《木蘭從軍》，就係講花木蘭個故仔嘅—

亞蘭生得咁風騷，心口誰知有執毛。
老豆當兵偏要替，姑娘擒賊至慌箍。
石獅睇見都流淚，紙馬騎親咪甩鬚。嫩過藕瓜條手臂，點嚟揸把殺人刀。

—成首詩歌嘅主旨，就係歌頌緊阿蘭（花木蘭）佢幾咁勇敢，為咗阿爸而作出重大嘅犧牲。

## 註釋

## 引咗

## 睇埋

*北魏
*孝道
* 粵劇花木蘭，西九文化區
拿破崙 (電影)

《**拿破崙**》（）係2023年美國電影，由華堅馮力士、雲妮莎卻比主演，列尼史葛執導。故仔改編自法國軍事家拿破崙嘅事跡。
觀塘裁判法院

**觀塘裁判法院**係香港其中一個裁判法院，喺觀塘鯉魚門道10號觀塘法院大樓。
九龍城裁判法院

**九龍城裁判法院**係香港其中一個裁判法院，喺九龍城亞皆老街147M號九龍城法院大樓。
西九龍裁判法院

**西九龍裁判法院**係香港其中一個裁判法院，喺長沙灣通州街501號西九龍法院大樓A座。
栗子蛋糕

**栗子蛋糕**係用栗子做主要材料嘅蛋糕，可以將栗子整成蓉撈落個蛋糕一齊焗，亦可以係焗完蛋糕後放栗子。
## 睇埋
*栗子批
桔橙

**桔橙**（Citrus × clementina）係將桔同橙混種後嘅一個柑桔類生果品種，喺阿爾及利亞首先栽培。
## 睇埋
*桔橙蛋糕
桔橙蛋糕

**桔橙蛋糕**係用桔橙做主要材料嘅蛋糕，可以將蜜餞咗桔橙肉整成蓉撈落個蛋糕一齊焗。
布冧蛋糕

**布冧蛋糕**係用布冧做主要材料嘅蛋糕，可以將布冧肉（新鮮或者果乾）整成蓉撈落個蛋糕一齊焗。喺英文，用咗提子乾或者西梅乾整嘅蛋糕都可以叫做布冧蛋糕。
## 睇埋
*提子乾蛋糕
提子乾蛋糕

**提子乾蛋糕**係用提子乾做主要材料嘅蛋糕，可以將提子乾直接撈落個蛋糕一齊焗。
香芋蛋糕

**香芋蛋糕**係用香芋做主要材料嘅蛋糕，可以將香芋肉整成蓉撈落個蛋糕一齊焗。
日式芝士蛋糕

**日式芝士蛋糕**係起源自日本嘅芝士蛋糕，質感比較鬆軟，似梳乎厘，而芝士味會比較淡。
吳廷俶

**吳廷俶**（，），係南越嘅天主教主教，南越總統吳廷琰係佢嘅細佬。佢曾做順化總教區嘅總主教，1960年11月24號到1968年2月17號在位。

## 參考
* 
*  by Bishop Michel-Louis Guérard des Lauriers, O.P.
* Declaration of sedevacantism of Archbishop Ngô Đình Thục
* PDF Document of ''Einsicht'', 1982; includes photographic documentation on many of Archbishop Thục's consecrations
日耳曼朱古力蛋糕

**日耳曼朱古力蛋糕**係起源自美國嘅朱古力蛋糕，面頭有椰絲同碧根果仁碎。蛋糕名個「日耳曼」係人名，同德國無關，不過好多時都譯錯做**德式朱古力蛋糕**。
市井詞典

**市井詞典**（；）係一個英文網上詞典，專門收錄廿一世紀初英文嘅俚語。

例如市井詞典就收錄 Tastes Like Diabetes 呢句嘢—句嘢字面解係「陣味似糖尿病」噉嘅意思，形容食緊嗰樣嘢甜得好交關，好似食一啖已經會搞到有糖尿。
紅絲絨蛋糕

**紅絲絨蛋糕**係起源自美國嘅朱古力蛋糕，蛋糕色水帶紅，本嚟係靠牛油奶同醋呢啲酸性食材同唂咕粉嘅花青素產生化學反應變成紅色，不過而家好多時會額外添加紅色嘅食材，譬如紅菜頭。
本地製作

**本地製作**（）係香港資深製作人伍健雄旗下嘅影視製作公司，主要製作電影，亦有製作電視劇同演唱會。

## 作品

### 電視劇
*2020年：《好人好姐》（由香港電視娛樂外判）
*2020年：《熟女強人》（由香港電視娛樂外判）
*2023年：《法與情》（由MakerVille外判）

### 電視節目
*2025年：《「彩虹」特別專線》（由Viu外判）

### 網絡劇
*2022年：《＃她和她的戀愛小動作》（由Viu外判）
*2023年：《轉角浣紗街》（由Viu外判）
*2024年：《同居少女諸事卜》（由Viu外判）

## 出面網頁
*本地製作嘅Facebook專頁
葉紫棱

**葉紫棱**（）原名葉漪嘉，係香港女藝人，係2018年參選亞洲太平洋國際小姐奪得季軍、 跨平台女神大獎以及緻萌健髮大獎。 曾合作拍攝的廣告品牌超過100個，當中包括Disneyland、Panasonic、HSBC等等，被賜予「廣告女王」嘅封號。葉紫棱亦活躍於參與電視劇、電影以及網劇嘅拍攝。葉紫棱 亦活躍於主持及司儀的工作，經常出席大型活動。

## 簡歷
葉紫棱畢業於香港中文大學藝術系，後來因興趣而投身模特兒行列，選美後來再加入演藝圈。佢亦先後跟著名舞台劇演員韋羅莎、林立三、張錦程進修演技課程，希望成為一名出色嘅演員。
 
## 演出

### 電視劇

*2019年：VIUTV《黑市—嚇親萬理通》飾演 鬼南
*2021年：VIUTV《異數者》飾演女教官
*2021年：VIUTV《太平紋身店》 飾演小玲
*2023年：TVB《疊影狙擊》飾演陪酒小姐
*2023年：TVB《廉政追擊》 飾演花環女伴-蘭花
*2023年：HOY TV《法律同行》飾演女下屬及女朋友

### 電影
*2015年：《浮華宴》飾演 女賓客
*2015年：《南極探射燈》飾演 飛女
*2017年：《攻殼機動隊》飾演 妓女
*2018年：《棟篤特工》飾演 美女特務
*2018年：《逆流大叔》飾演 輝女友
*2018年：《大樂師》飾演 陪酒女郎
*2019年：《掃毒2天地對決》飾演 地藏女友
*2022年：《母夜叉》飾演 陪酒女郎
*2022年：《梅艷芳》飾演 粉絲觀眾
*2023年：《電子靈》飾演 客人

### 網劇

*2023年： 《守誠者》飾演表妹呀雯
*2018年： 《PTU機動部隊》飾演新聞報道員
跨月台轉車站

係鐵路公共交通嘅一種車站設計，用意係令乘客行過個月台就可以轉綫，無需要行上行落。乘客唔使行到咁攰之餘仲可以舒緩車站嘅客流，提高通勤效率，喺繁忙嘅車站非常實用。跨月台視乎兩邊嘅行車方向可以分成兩種：順向同逆向。視乎實際情況可以決定用邊個，有陣時仲可以兩個並排用，組成一對雙子跨月台轉車站。香港港鐵嘅太子同旺角站就係其中一個例子。

雖然跨月台非常方便，但係因為路軌嘅隧道或天橋要遷就比較尷尬嘅月台佈置，所以設計同工程方面有一定嘅困難。

## 例子

### 亞洲

#### 香港

由於香港嘅港鐵係世界上最繁忙同擠迫嘅地鐵系統之一，所以跨月台設計喺香港非常普遍，全系統有十個。

* 太子站、旺角站： ⇔ 
* 油塘站、調景嶺站： ⇔ 
* 金鐘站： ⇔ 
* 北角站： ⇔ 
* 荔景站： ⇔ 
* 大圍站：往金鐘 ⇔ 往屯門
* 南昌站：往香港 ⇔ 往屯門
* 欣澳站：往東涌 ⇔ 

紅磡站喺沙中綫工程之前曾經喺地面層提供過同（現屯門至紅磡段）之間嘅跨月台轉乘，但係因為新嘅東鐵綫過海段嘅隧道口離車站太近，冇空間配合跨月台配置，所以新嘅地底月台採用較簡單嘅普通疊式設計。

#### 臺北

臺北捷運全系統有四個跨月台轉車站。其中中正紀念堂、古亭同東門站組成一個三角形，為來往松山新店綫、淡水信義綫同中和新蘆綫嘅乘客提供更方便嘅轉車體驗。

* 西門站：松山新店綫 ⇔ 板南綫
* 中正紀念堂站：松山新店綫 ⇔ 淡水信義綫
* 古亭站：松山新店綫 ⇔ 中和新蘆綫
* 東門站：淡水信義綫 ⇔ 中和新蘆綫

#### 東京

* 赤阪見附站：銀座綫 ⇔ 丸之內綫
* 表參道站：銀座綫 ⇔ 半藏門綫

* 白金高輪站：南北綫 ⇔ 三田綫

* 新宿站、代代木站：山手綫 ⇔ 中央·總武緩行綫
* 田瑞站至田町站、品川站：山手綫 ⇔ 京濱東北綫
* 御茶之水站：中央綫快速 ⇔ 中央·總武緩行綫

### 歐洲

#### 倫敦

* 芬奇利路站：大都會綫 ⇔ 銀禧綫
* 艾頓鎮站、男爵宮站、特南綠地站、咸默史密夫站：區域綫 ⇔ 皮卡地里綫
* 麥爾安德站：區域綫、咸默史密夫及城市綫 ⇔ 中央綫
* 史特拉福站：伊利沙白綫 ⇔ 中央綫
* 斯托克韋爾站、尤斯頓站：域多利綫 ⇔ 北綫
* 牛津圓環站：域多利綫 ⇔ 必嘉老綫
* 芬斯貝利公園站：域多利綫 ⇔ 皮卡地里綫
* 高貝里及伊斯靈頓站：域多利綫 ⇔ 北城市綫
* 必嘉街站：必嘉老綫 ⇔ 銀禧綫

### 北美洲

#### 紐約
紐約地鐵好多綫都有四條路軌，分快車同慢車服務。慢車通常行外面兩條路軌，而快車通常行裏面兩條。快、慢車都停嘅車站通常都有兩對島式月台，提供兩種服務之間嘅跨月台轉乘。唔同顏色嘅綫之間嘅跨月台轉車站如下：

* 皇后區廣場站：7號綫 ⇔ N綫、W綫
* ：G綫 ⇔ A綫、C綫
* ：F綫 ⇔ Q綫

#### 滿地可

* 萊昂內爾·格魯站：橙綫 ⇔ 綠綫
* 斯諾登站：橙綫 ⇔ 藍綫

### 南美洲

### 大洋洲
陳昱安

**陳昱安**可以係指：
*陳昱安（1982年—2019年）：2010年9月13號殺死自己阿爸，去到2019年1月18號吊頸自殺嘅台北縣新莊市男子陳昱安
*陳昱安 (政治人)：台灣時代力量政治人物
陳昱安殺父案

2010年9月13號，住喺台北縣新莊市（而家嘅新北市新莊區），長期無業而且花用屋企父母金錢嘅男子陳昱安，因為不滿老竇叫佢出去搵嘢做，攞菜刀、生魚片刀瘋狂砍殺佢老竇111刀致死。

2013年1月31號，台灣最高法院依殺害直系血親尊親屬罪判處嘅死刑定讞，喺土城看守所等候槍決。

2019年1月18號，佢喺看守所內以橡皮筋吊頸身亡。

類:謀殺案
類:新北
類:2010年
吳茜薇

**吳茜薇**（，）係香港女演員，佢係福建省廈門市出世，1982年喺香港嘅娛樂圈出道，早年拍過唔少無綫電視同埋亞洲電視劇集，1992年，招振強同吳茜薇結婚後息影。
嘉道理家族

**嘉道理家族**，或者叫 "Khedouri"（, ）係香港一個有錢家族，係一個嚟自巴格達嘅猶太家庭。自從18世紀中，佢哋已經喺英屬印度嘅孟買扎根做生意，成爲咗亞洲其中最有錢嘅家族之一。自從19世紀尾，佢哋嘅生意開始轉移到上海，跟住由20世紀開始，佢哋以香港為中心。

## 歷史
1842年，嘉道理家族開始咗佢哋喺香港嘅生意，連同沙宣家族控制咗當地唔少嘅商業同酒店。兩個家族都偏向請猶太人嚟打工，希望幫新嚟嘅在港猶太人融入香港社會，當時主要都同樣係嚟自巴格達。佢哋有被叫做“遠東嘅羅富齊家族”，因爲兩個家族都係猶太家庭，而佢哋各人都對當地經濟有重大影響，亦同樣非常重視慈善活動。呢個家族特別對在港猶太人有莫大貢獻。除此之外，佢哋亦對其他族群有唔少影響，例如喺以色列幫手開咗一間農業學校，亦有捐錢去起耶路撒冷希伯嚟大學。

1882年，在港猶太人雖然只係有60人，不過社群非常熱鬧。1902年，沙宣家族捐咗錢去起猶太教莉亞堂，而嘉道理家族就喺1905年捐錢起隔籬嘅猶太中心。呢兩個家族更加喺二次大戰期間，為幾千位猶太難民提供咗唔少嘅幫助。日治期間，日軍將市内一部分嘅猶太人鎖咗入戰俘營，並且毀壞咗猶太中心，不過就沒炸到猶太會堂。呢間猶太中心喺戰後好快就因爲嘉道理家族嘅資金而重建返。

自從戰後，有幾千位有大陸嚟嘅猶太人移民到香港定居，亦有啲之後再去咗澳洲、美國、同以色列等等。截至21世紀初，在港猶太人有大約4,000人。

## 家族成員
嘉道理家族包括咗唔少嘅出名人士：
* (1865–1922)：商家同慈善家
*(1867–1944)：商家同慈善家，娶咗 Laura Mocatta，有3個細路
**, CBE (1899–1993)：大亨、酒店管理員、慈善家，娶咗 Muriel Gubbay，有2個細路
***  Rita Laura McAulay, 嫁咗蘇格蘭大亨 ，有1個細路
****  (1967年出世)
***  (1941年出世)：商家同慈善家 娶咗古巴裔美國人 Betty Tamayo，有3個細路
**** Bettina Kadoorie
**** Natalie Louise Kadoorie (1986年出世), 嫁咗 Diego Alejandro Gonzalez Morales
**** Philip Lawrence Kadoorie (1992年出世)
** Victor Kadoorie (1900–1900)
** (1902–1995)：大亨、酒店管理員、慈善家
*Reuben Ezekiel Kadoorie：娶咗 Catherine Lee Wai-Ying，有1個細路
**Rosa Kadoorie (1935–1991)：嫁咗美國探險家 .

## 慈善活動
喺1990年代，嘉道理家族為起上海博物館，捐咗50萬美元

1961年，香港正值旱災期間，嘉道理家族捐咗紅毛泥同水管，幫助鹽田梓嘅居民提供食水供應。

## 商業
嘉道理家族創辦咗以下嘅商業：
*中華電力
*香港上海大酒店
**半島酒店

## 睇埋
* 
* 
* 嘉道理農場暨植物園
* 上海隔都

## 攷
陳怡 (香港)

**陳怡**（，），原名**陳穎怡**，係個香港YouTuber，主要講加密貨幣相關話題，亦創辦「陳大怡加密貨幣找換店」（商業登記人實際係佢細妹陳凱怡），2023年因為捲入JPEX詐騙案而畀警方拉咗。

## 獎項
2021年CYOTC獲《資本雜誌》雜誌頒發「非凡加密貨幣場外交易所品牌大獎」

## 參考資料
張婉婷

**張婉婷**（，）係香港電影人，主要做電影導演、編劇，1970年代尾開始活躍，1985年憑執導電影《非法移民》攞香港電影金像獎最佳導演。由佢執導並喺2022年尾開始放映嘅紀錄片《給十九歲的我》引起好大爭議，不過未有影響套戲攞香港電影金像獎最佳電影。

張婉婷亦係香港浸會大學電影學院客席講師。

## 導演
*1985年 《非法移民 (1985)》（香港電影金像獎最佳導演）
*1987年 《秋天的童話》（香港電影、編劇、攝影；金馬獎最佳男主角）
*1988年 《七小福》（編劇）（金馬獎七項大獎，最佳影片、導演、劇本、攝影等等）
*1989年 《八両金》
*1991年 《我愛扭紋柴》（編劇）
*1992年 《戰神傳說》（合作導演）
*1997年 《宋家皇朝》
*1998年 《玻璃之城》
*2000年 《》（香港電影金像獎五項提名）
*2003年 《》（紀錄片）
*2013年 《深藍》（微電影）
*2014年 《愛·從心發現》（微電影）
*2014年 《O的故事》（微電影）
*2015年 《三城記》
*2022年 《給十九歲的我》（紀錄，香港電影金像獎最佳電影，金像獎最佳導演提名、最佳剪接提名）

## 參考

## 出面網頁

類:香港大學舊生
類:紐約大學舊生
類:碧仙桃大學舊生
何超蓮

**何超蓮**（，），係個香港女藝人，澳門賭王何鴻燊同佢三太陳婉珍生嘅細女。佢2023年同中國大陸男演員竇驍結婚。
Toyz

**Toyz**，原名**劉偉健**（，），係個香港電競手同YouTuber，2011年開始活躍。2021年佢喺臺灣新北市被控藏有同販賣大麻，最後罪名成立，2023年上訴失敗。
周吉佩

**周吉佩**（，），係個香港男歌手，2008年出道。佢2022年參加無綫電視歌唱比賽《中年好聲音》攞到冠軍。
## 演出
### 電視節目（無綫電視）
*2022年：《中年好聲音》參賽者
*2025年：《今晚有歌廳》嘉賓（第3集）
黃子佼

**黃子佼**（，），係個臺灣電視節目主持人，1988年出道。2023年黃子佼被指控猥褻少女，佢承認犯罪。
新田真劍佑

**新田真劍佑**（，），係個日本男演員，美國洛杉磯出世，2013年出道。2023年佢同模特兒岡本奈月結婚。
梁云菲

**梁云菲**（，），係個臺灣女藝人，2014年演出節目《國光幫幫忙》擔任「國光女神」而出道，之後因為做過藝人金剛女朋友而出名。2023年因為佢嘅性愛片喺網上流出而獲關注。
異關節總目

**異關節總目**（**Xenarthra**）係哺乳綱嘅總目，特徵係脊柱後部嘅胸椎同腰椎上有附加關節，細分做有甲目同披毛目兩個目。
簡鼻亞目

**簡鼻亞目**（**Haplorrhini**）係哺乳綱靈長目嘅亞目，細分做跗猴型下目同類人猿下目兩個下目。
類人猿下目

**類人猿下目**（**Simiiformes**）係靈長目簡鼻亞目嘅下目，細分做闊鼻小目同狹鼻小目兩個小目。
狹鼻小目

**狹鼻小目**（**Catarrhini**）係靈長目簡鼻亞目類人猿下目嘅小目，細分做猴總科同人猿總科兩個總科。
獸亞綱

**獸亞綱**（**Theria**）係哺乳綱嘅亞綱，特徵係出世到幼年時期都唔需要經歷喺蛋嘅生活，細分做真獸下綱同後獸下綱兩個下綱。
蹄兔目

**蹄兔目**（**Hyracoidea**）係哺乳綱嘅目，類似兔形目動物，主要分別係後足第一同第三趾有蹄，現存得返蹄兔科一個科。
原猴

**原猴**即**原猴亞目**（**Strepsirrhini**），係哺乳綱靈長目嘅亞目，現存得返狐猴型下目一個下目。
負鼠目

**負鼠目**（**Didelphimorphia**）係哺乳綱嘅目，原產美洲嘅有袋類動物，現存得返負鼠科一個科。
負鼠科

**負鼠科**（**Didelphidae**）係哺乳綱負鼠目嘅科，有18個屬126個品種，絕大多數喺南美洲。
樹鼩

**樹鼩**、即**樹鼩目**（**Scandentia**），係哺乳綱嘅目，外形似松鼠，細分做樹鼩科同筆尾樹鼩科兩個科。
栗鼠

**栗鼠**即**栗鼠屬**（**Didelphidae**）係嚙齒目毛絲鼠科嘅屬，總共有兩個品種，都係嚟自南美洲。
刃齒虎

**刃齒虎**即**刃齒虎屬**（），係食肉目貓科嘅屬，已經喺大約1萬年前完全滅絕。
疊詞

**疊詞**係種修辭方法，即係指將一個多過一個字嘅詞重複，擺埋一齊連住用。疊詞係複疊嘅一種，好似疊字，但係唔同，疊詞重複多過一個字嘅詞；而疊字只係重複一個中文字。

## 例子

* 一步一步
* 郁下郁下
* 諗下諗下
* 研究研究
* 討論討論
* 訓練訓練
* 熱身熱身

## 睇埋

* 疊字
* 疊句
* 複疊
中正紀念堂站

，副名，係臺北捷運淡水信義綫同松山新店綫嘅轉車站，亦係全系統四個跨月台轉車站嘅其中一個（其餘三個為西門、古亭同東門站）。萬大樹林綫通車後，會成為臺北捷運首個三綫轉車站。
臺灣台語羅馬字拼音方案

，以前叫做，簡稱，係一個閩南語嘅羅馬化系統，亦係白話字之外最常用嘅閩南語羅馬字，受臺灣教育部首選。

## 應用
由於閩南語同其他漢語族語言一樣用唔標記發音嘅語素文字書寫，所以羅馬化喺字典中標明發音非常有用，《教育部臺灣閩南語常用詞辭典》就係其中一個用臺羅嘅字典。臺羅亦都可以用嚟打字，PhahTaigi、TaigIME同Lohankha就係最常用嘅臺羅輸入法程式嘅例子。

由於閩南語嘅漢字並唔太完善，所以亦有啲人直接用臺羅或白話字嚟書寫，閩南語維基百科就係其中之一。

## 字母表
喺26個基本拉丁字母中，臺羅用嘅字母有16個：A、B、E、G、H、I、J、K、L、M、N、O、P、S、T同U，包括二合字母Kh、Ng、Nn、Oo、Ph、Th同Ts同三合字母Tsh。

由於nn淨係可以韻尾度用，所以全大階之外唔會寫成大階。

### 聲母
聲母共23個，如下：

### 韻母

#### 元音

#### 韻尾

## 聲調

閩南語傳統上有八個聲調，由第1至8聲分陰平、陰上、陰去、陰入、陽平、陽上、陽去同陽入，但係優勢腔冇陽上音。臺羅比白話字更加多咗第0同第9聲，第0聲為輕聲，而第9聲淨係喺合音、三連音頭個字同外語借字先會出現。

## 例子
液態矽膠

**液態矽膠**（，縮寫**LSR**）係一種無毒、耐高溫、高回彈性嘅軟質性熱固性材料。
類:材料
MOSFET

**金屬氧化物半導體場效電晶體**（**Metal-oxide-semiconductor field-effect transistor**，減筆**MOSFET**）係一種可以廣泛用喺類比電路同數位電路嘅場效電晶體。

類:半導體
類:電子元件
馬田煮場

《**馬田煮場**》（**Cooking Martin**）係香港好好制作製作嘅飲食節目，由馬田、陳欣茵主持，2023年12月4號到12月15號逢禮拜一到五20:30－21:00喺奇妙電視HOY TV播出。

## 每集內容

## 出面網頁
*馬田煮場 | HOY TV節目
*好好制作YouTube頻道：馬田煮場<ins>

## 電視節目變遷
元載

**元載**（），字**公輔**，陝西鳳翔人，係大唐嘅宰相。喺唐代宗在位期間佢參與殺咗宦官，畀封做同平章事、同**潁川郡公**。

## 參考
*《舊唐書/卷118》
*《新唐書/卷145》
朱珪

**[[朱珪]]**係喺古代嘅多個名，可以指：
* 朱珪 (大明)：大明嘅書法家，係《名跡錄》嘅作者。
* 朱珪 (大清)：大清中後期嘅政治人，喺嘉慶時期做大學士。
佛里幾亞

**佛里幾亞**係細亞細亞古時一個王國，喺前1200到前675年存在。呢個地方亦有畀希臘神話提及。
陽極氧化

**陽極氧化**（**Anodizing**）係金屬材料喺電解質溶液入面通過外施陽極電流令佢表面形成氧化膜嘅一種材料保護技術。
匈牙利王國

**匈牙利王國**係匈牙利古時一個王國，喺1000年到1918年同埋1920年到1946年存在。
香港流感

**香港流感**（**Hong Kong flu**）係一種喺1968年7月喺香港爆發嘅流行性感冒，由致病，感染咗約莫50萬香港居民，佔香港人口百份之15，6萬人被害死。個病喺同一年開始禍及全世界，大規模疫情一直持續到1970年。根據世界衛生組織數據，全球約莫有100萬至400萬人畀香港流感害死，係人類史上死得人最多嘅流行病之一。H3N2病毒之後並冇消亡，而成爲咗季節性流感。

## 出面網頁
* 

類:流行性感冒
類:香港1960年代
赤蠵龜

**赤蠵龜**（學名：*Caretta caretta*）係海龜科**蠵龜屬**下嘅唯一一個種，分佈喺世界各地。
異齒龍屬

**異齒龍屬**（屬名：*Dimetrodon*）又叫**異齒獸**、**長棘龍**、**兩異齒龍**，係肉食性合弓動物（似哺乳爬行動物）嘅一屬，生存喺二疊紀（阿瑟爾期到羅德期），大約2億9500萬-2億7000萬年前。

## 圖片集

File:Dimetrodon_angelensisDB.jpg|*D. angelensis*
File:Dimetrodon_gigashomog_DB.jpg|*D. gigashomogenes*
File:Dimetrodon_grandis.jpg|*D. grandis*
File:Dimetrodon_loomisi.jpg|*D. loomisi*
File:Dimetrodon_milleri.jpg|*D. milleri*
File:D_natalisDB.jpg|*D. natalis*
File:Dimetrodon_BW.jpg|異齒龍嘅復原圖之一
File:Dimetrodon_limbatus.jpg|*D. limbatus*嘅頭
File:Dimetr_incis22DB.jpg|異齒龍獵食巨蜥龍
File:Dimetr_eryopsDB.jpg|異齒龍同引螈
File:Dimetrodon_Nachbildung.jpg|異齒龍嘅復原模型
港台電視35

（）係香港電台旗下嘅一條電視頻道，24小時轉播中國環球電視網 (頻道)（CGTN）。呢條頻道喺2023年6月15號開始試播，2023年7月1號正式啟播。

## 歷史
### 轉播中國環球電視網

2023年6月15號凌晨，頻道開始試播，試播期間剩係有中英文紅色字嘅「港台電視35 即將啟播」同「RTHK TV 35 Coming Soon」嘅定格畫面。

2023年7月1號00:00，港台電視35開始轉播CGTN。

## 廣播格式
H.264格式，畫面比例16:9，DTMB制式，音效用杜比數碼AC3編碼，兩組AC-3聲軌，每組聲軌一般係雙聲道立體聲，亦會因應節目去提供環迴立體聲效果。

港台電視35同港台電視31、港台電視32、港台電視33 、港台電視34共同係一條頻寬大約21.5Mbps（兆位/秒）嘅單頻網。

## 參考

## 出面網頁
*港台電台官方網頁
*港台電視節目表官方網頁
杭愛山

**杭愛山**係一座山脈，位於蒙古國中部，跨越扎布汗省、前杭愛省同杭愛省，平均海拔有 2000 - 3000 米咁高，全長大約 700 公里。
異裝

**異性裝扮**（；），簡稱**異裝**，係指著上異性嘅衫，即係男性著女性嘅衫（**男扮女裝**）或者女性著男性嘅衫（**女扮男裝**）噉嘅情況。異性裝扮呢種情況喺表演藝術當中頗為常見，例如粵劇就有男花旦呢家嘢，即係有男演員著住女裝扮女性角色，又有所謂嘅女小生，畀女演員著住男裝上陣。

亦可以睇吓芭蕾舞當中女舞蹈員著男裝上台，即係所謂嘅 Danseuse en travesti。

有啲人會著異性嘅衫嚟滿足性癖好。

## 睇埋
*花木蘭，女扮男裝嘅一個出名例子。
*偽娘

## 引咗
韁繩

**韁繩**係一種馬具，用嚟指揮馬或者其他可以騎乘嘅動物。形狀好似條長繩，可以由皮革、尼龍、金屬或其他物料製成。
國際金融中心遺址

**國際金融中心遺址**，或者叫**亞洲金融中心遺址**，喺中國內地同香港嘅網絡流行語。呢個流行語，係用嚟諷刺香港作為國際金融中心嘅地位每況愈下。

## 背景資料
香港喺世界上嘅一個國際金融中心，喺全球金融中心指數等排名中，長年排行頭5名。不過，近年因為連串的政治風波、外交風波，因而受到美國等國際大國制裁，加上香港喺電子支付普及嘅程度，亦遠較中國內地低，同埋，香港的金融指數喺近年大幅下滑 (例如由2018年33484點高位跌到2023年12月的16327點) 下，香港國際金融中心地位開始受到很多網民質疑，認為香港已經發展到由昔日嘅國際金融中心，變成一個國際金融中心遺址。

## 各界看法
### 香港特區政府
香港特區政府當然反駁國際金融中心遺址呢個講法，認為喺站不住腳嘅。港府認為，香港金融市場根基仍然穩固，韌性十足。財經事務及庫務局局長許正宇在其網誌上以「久經歷練的國際金融中心」做標題發表文章，話由現實數據客觀嚟睇，香港金融市場具備「國際性」、「綜合性」及「增長性」嘅特點，變成「國際金融中心遺址」嘅說法喺完全站不住腳。

### 商界
商界方面，中原地產創辦人施永青就認為，現實嘅發展的確存在這樣趨向嘅可能性，香港人和香港政府要設法挽回，否則會成真。現家需要須爭取更多歐美資金返港。

紀惠集團副主席及行政總裁湯文亮認為，香港變國際金融中心「遺址」，代表咗國家富強，香港可以功成身退。

## 參考


## 參見
* 恒生指數
花鈿妝

**花鈿妝**係中國古代女性常用一種裝飾，由金、銀、紙或者其他材料整嘅、會裁剪成薄片噉，形狀可能似花、雀同蝴蝶等嘅各種形狀，顏色就係紅、黃、綠居多，畀人貼上塊面度做裝飾。
電動輪椅

**電動輪椅**係用電推郁嘅輪椅，喺1940年代發明。

電動輪椅可按摩打位係分前驅、中驅及後驅。亦可用功能/重量區分。

電動輪椅愈來愈輕便，由過住的鉛酸電到現今的鋰電池，由鋼鐵支架到鋁合金支架到碳纖維。

電動輪椅結構：是在輪椅上，加上電池、左右摩打、及控制器。

## 設計
是在手推輪椅的基本上，加上電池、摩打、控制器，當然電動輪椅支架的強度亦要加強，以支撐轉灣/加減速等控制時所發生的力量。

### 驅動系統/支架
一般電動輪椅都使用4輪或6輪設計，過往不可摺，但時至今日已出現了很多可摺合的款式。

### 控制器

基本控制器操控，控制桿指向前就行前，放手就停車。比較高階的會有速度漸變控制變化。
### 電池
新型既電動輪椅，已開始轉用鋰電池。由舊有的鉛酸電變為高效輕便的鋰電。同時因此愈來愈多輕便的電動輪椅。


## 參考資料

電動輪椅
三隻盲老鼠

**三隻盲老鼠**（）係一首英文童謠。

## 歌詞
現代版嘅歌詞：

:Three blind mice. Three blind mice.
:See how they run. See how they run.
:They all ran after the farmer's wife,
:Who cut off their tails with a carving knife.
:Did you ever see such a sight in your life
:As three blind mice?

## 參考資料
唔滾唔知有料到

《**唔滾唔知有料到**》（，首播前曾一度改名《**尋火鍋**》）係香港電視廣播有限公司嘅飲食節目。由廖慧儀、伍韻婷主持，用打甂爐做主題，去臺灣、澳門同香港唔同打甂爐嘅食肆介紹各種特色甂爐。

## 每集一覽

## 出面網頁
*唔滾唔知有料到 | TVB 無綫電視

## 電視節目變遷
桃園市立圖書館總館

**桃園市立圖書館總館**，喺中華民國桃園市桃園區，係桃園市立圖書館嘅總館，2022年開張。
新北市立圖書館總館

**新北市立圖書館總館**，喺中華民國新北市板橋區嘅市立公共圖書館，係新北市立圖書館嘅總館，2015年開張。
雪糕駁船

（）係二戰時期美國海軍旗下嘅船隻，專門供應雪糕畀其他艦艇去激勵士氣。雪糕駁船一共斥資一百萬美金改造，每七分鐘可以整十個美制加侖（約莫38公升）嘅雪糕出嚟。二戰後期派駐西太平洋，之後下落不明。

## 背景

### 禁酒令

1914年，時任美國海軍部長發出咗一般命令第九十九號，海軍開始全面禁酒。幾年之後美國政府再修憲，由1920年起全國實施禁酒令。美國嘅酒廠一係執笠一係轉型，唔少好似同噉嘅都轉咗行做雪糕廠。加上冷藏技術嘅發展，雪糕好快就取代咗酒精嘅地位喺全國興起，喺海軍入面亦成為咗幫啲水兵紓壓解困、提升士氣嘅甜品 。

### 雪糕廠遊說

1941年，為咗應對二戰時期物資短缺，美國政府同其他盟軍一致將雪糕歸類做非必要食物。但係喺國際雪糕製造商協會（）同國家乳業委員會（）嘅強烈反對同遊說之下，政府唔單只撤回咗呢個決定，仲將雪糕列入農業部嘅七樣基本食物表，建議國民每日都要食奶製品。

海軍之後亦列咗雪糕做激勵士氣、安穩軍心嘅必要軍需。海軍部長更加喺部下報告話陸軍無限量供應雪糕而佢哋一個禮拜派得兩次之後，將雪糕列咗做最優先事項。有講法話呢個就係海軍決定使成一百萬整雪糕駁船嘅緣由。

## 建造

因應造船業鋼材短缺嘅問題，美國到咗太平洋戰爭後期焗住要用鋼筋混凝土嚟整駁船，當中就包括改造前派咗去陸軍嘅雪糕駁船。有唔少中文媒體聲稱雪糕駁船叫做「石英號」（），但呢個講法好大機會係誤傳。雖則石英號同樣係混凝土駁船，但冇記錄顯示佢有專責派過雪糕。其實雪糕駁船並冇正式改過名，編制上淨係叫做（全稱：，大型冷藏駁船）。

美國海軍係喺1945年同陸軍運輸隊借駁船嚟改裝嘅，工程合共使咗一百萬美金。不過呢一百萬究竟整咗幾多隻雪糕駁船出嚟就眾說紛紜。新啲嘅參考資料普遍話得一隻 ，亦有講法話有兩隻，反而當時某啲業內資料就提到有三到十一艘不等，呢個情況可能係源於數法嘅差別。綜合各方講法，專門供應雪糕俾其他艦艇嘅駁船應該只得一艘，其他幾架雖然配備咗整雪糕嘅功能，但仲要送埋凍肉之類嘅其他冷藏物資。

## 運作

雪糕駁船有「浮動雪糕工廠」嘅稱呼。船上面配置咗整雪糕嘅設備，每七分鐘可以整到十個美制加侖（約38公升）嘅雪糕出嚟，即係每更整成五百美制加侖（約1900公升）。另外仲有位擺多二千美制加侖（約7600公升）嘅雪糕，方便運送。雪糕駁船會定時定候派雪糕畀啲冇位擺雪糕機嘅細船，亦有講法話啲雪糕會供應畀一啲叫做「雪糕船」（）嘅船仔，再由佢哋分派畀官兵。

雪糕駁船並冇摩打，要靠其他船拖住先郁到。二戰後期派駐咗喺西太平洋，據講泊咗喺密克羅尼西亞嘅烏利西海軍基地（），喺另一隻供應可樂嘅駁船側邊。不過有水兵憶述喺所羅門群島嘅瓜島嗰度食過雪糕駁船嘅雪糕，未知係咪同一隻船。雪糕駁船最後下落不明，或者係同其他混凝土駁船一樣喺某個港灣擱淺咗。

## 註

## 參考
咸鏡北道電子圖書館

**咸鏡北道電子圖書館**（**함경북도도서관**）係北韓嘅公共圖書館，喺咸鏡北道清津，2012年開張。
金門縣文化局圖書館

**金門縣文化局圖書館**係中華民國金門縣嘅公共圖書館，由金門縣文化局管理，轄下包括總館金門縣立圖書館及4間分館。
維德角國立圖書館

**維德角國立圖書館**（**Instituto da Biblioteca Nacional e do Livro**）係維德角嘅國立圖書館，喺首都培亞，1999年開張。
人民大學習堂

**人民大學習堂**（**인민대학습당**）係北韓嘅國立圖書館，喺平壤，1982年開張。
美國駐香港及澳門總領事館

**美國駐港領事館**，全名係**美利堅合眾國駐香港及澳門總領事館**（），係美國喺香港特別行政區同埋澳門特別行政區嘅外交代表機構，係美利堅合眾國駐中華人民共和國嘅六座使領館之一，不過領事館並唔係屬於美國駐華大使館之下，而係直接隸屬美國國務院。呢間領事館位於香港中環花園道26號，現任嘅總領事係梅儒瑞（）。

## 歷史
美國駐港領事館喺1843年建立，係其中第一個駐港嘅領事機構之一，而當初喺冇領事館之前，只係有一位總領事喺屋企處理事務。喺20世紀初期，總領事館位於雪廠街9號，後嚟搬咗去匯豐大廈。1950年代尾，總領事館再搬咗去依家喺花園道26號嘅地址。總領事嘅官邸喺山頂白加道3號，喺政務司司長同埋解放軍駐港部隊嘅司令員嘅隔籬。

1945年12月，美國同英國簽咗租借結算聲明，美國同意向英國俾佢哋戰後所需要嘅資金，而英國就容許美國喺英國領土上面買地嚟起政府或者教育嘅設施。美國嘅駐港領事同英國嘅港督喺1946年開始談判，當時中華民國仍然喺中國大陸掌權。美國提議咗花園道26號嘅地址，有大約嘅地。幾個月之後，美國政府正式用租界聲明嚟買呢塊地。呢份買賣喺3個月内就批准咗，到1954年，領事館正式開始建築嘅計劃。棟大廈喺1957年6月起好，到1960年正式簽埋租約。

1997年3月，中國外交部部長李肇星同美國政府代表尚慕傑簽咗《中華人民共和國政府與美利堅合眾國政府關於喺香港特別行政區保留美國總領事館嘅協定》，協定中華人民共和國政府同意美國政府喺香港保留總領事館，當時領區只係香港，不過到澳門回歸之後加埋澳門。

1999年10月，港府同美國方面曾經簽訂過地契嘅修訂協議。佢哋同意將用地嘅批租期由原本嘅「75年+75年」模式，改做俾美國用$4,400萬港紙，嚟買入地皮嘅永久業權（freehold），同時延長地契年期到總共999年，喺2949年先至到期。有關嘅協議喺2018年8月由「股壇長毛」 David Webb 揭發咗。

2013年6月，美國國家安全局爆料人員斯諾登聲稱，中央情報局喺駐港領事館有分站，但係美國同香港政府兩邊都拒絕咗呢種評論。

2021年3月，有2位領事館職員被發現中咗新冠肺炎，而佢哋嘅女亦都中咗招，令到佢嘅學校要閂門。有啲大陸嘅親北京報道，包括環球時報，都聲稱呢個家庭用外交豁免權嚟避免隔離，不過美國政府同埋香港政府都否認咗。林鄭月娥表示，個女去咗醫院同父母共聚。親北京嘅工聯會同民建聯喺領事館搞咗一個抗議，覺得個家庭唔正當咁用咗外交豁免權。

2020年，大陸政府要求美國總領事喺同香港政府溝通之前，先同外交部駐港特派員公署申請同批准。由2023年開始，美國總領事需要5日前事先通知北京。

## 職能
美國駐港領事館規模好龐大，自從1949年國共內戰之後，已經成為咗美國編員之中，其中規模最大嘅海外駐館之一。佢除咗睇哂東南亞區域之內大部分美國商家嘅業務之外，因爲自從內戰以嚟，美國喺大陸嘅外交活動長期斷絕咗，所以仲要用領事館嚟做埋「耳目」嚟觀察中國大陸嘅情勢發展。

除此之外，領事館嘅廳係一幢獨立建築，同大部分喺香港有領事館嘅國家唔一樣。美國駐港領事館到依家，係美國唯一有大使館地位、直屬美國國務院、亦可以獨立咁行使職權嘅領事館（另一個本來係美國駐耶路撒冷總領事館，不過因爲美國喺2019年將駐以色列嘅大使館，搬咗去耶路撒冷，跟住同美國駐以色列大使館合并咗）。呢個領事館除咗為美國公民提供領事服務之外，亦都為香港和澳門居民提供有關美國簽證嘅申請服務。

領事館嘅內部安全由美國海軍陸戰隊嘅使館警衛隊（Marine Security Guard）負責，根據美國國務院監察辦公室2017年嘅報告，美國駐港澳領事館入面派駐咗8位陸戰隊員。

揭露「棱鏡」計劃嘅斯諾登話，美國駐港領事館入面有中央情報局嘅分站。

## 事件

*2005年12月16號，香港舉行世界貿易組織第六次部長級會議期間，有一批反全球化嘅韓國農民，喺領事館門外面示威，有人剃頭、用油漆嚟塗污領事館外牆、拆毀門外嘅招牌等等。
*2019年8月18號，一位中國內地嘅男子秦鏡鈞，攞住港澳通行證去咗領事館，嘗試咗用噴漆喺領事館大門度噴「中國必勝」嘅字眼。佢用紅漆噴咗「中國必」之後，就俾差佬截停同拉咗。嗰位男人之後同警方表示，噴涂係出於對美國嘅不滿，認為美國介入咗香港近期嘅反修例遊行。8月20號，秦鏡鈞喺東區裁判法院提堂，法院依照刑事損壞罪，判咗坐4個禮拜監。
*2019年9月8號，喺一次反修例遊行期間，25萬人參與喺中環遮打花園舉行嘅「香港人權與民主法案集會」，跟住之後就自發流水式咁去到美國駐港總領事館請願通過條法案。
*2020年7月，因應美國決定閂咗美國駐休士頓總領事館去，香港嘅工聯會發起咗聯署，要求美國閂埋駐港領事館。
*2020年8月25號下晝4點，一位做設施經理嘅美籍領事館職員，喺領事館門外面俾一位男人襲擊，之後就有一位有三合會背景嘅35歲中國籍男人喺屯門俾警察拉咗。
*2021年3月15號，兩位喺領事館嘅職員初步確診新冠肺炎，而兩個係夫婦關係。特區政府喺嗰晚發稿，話食物及衞生局發出咗強制檢測嘅公告，要求喺2021年3月2-15號曾經到過領事館嘅人，都要接受強制檢測。後日，美國批評大陸官媒《環球時報》同香港親建制派嘅媒體，話佢哋無理喺報導入面指控兩位美國確診嘅人用外交豁免權嚟拒絕隔離。美國亦重申，會堅決反對中方傳媒喺公共衛生嘅議題上面，為咗針對美國而製造假新聞。
*2023年6月13號朝早5點幾，一位47歲有雙程證嘅男人喺領事館外面徘徊，並且喺大閘同外牆用白色嘅油噴咗簡體字「雙標」同英文「hegemony」（霸權），職員發現之後報警求助。警方到場之後將嗰位男人截獲，跟住以涉嫌刑事毀壞拉咗佢。

## 睇埋
*美國－香港政策法
*在港美國人

## 攷

## 出面網頁

* 美國駐香港及澳門總領事館
* 
* 
* 
* 

類:香港同美國關係
類:香港領事館
類:中環
臺北市立圖書館總館

**臺北市立圖書館總館**，喺中華民國臺北市大安區嘅市立公共圖書館，係臺北市立圖書館嘅總館，1990年開張。
臺中市立圖書館總館

**臺中市立圖書館總館**，喺中華民國臺中市嘅市立公共圖書館，係臺中市立圖書館嘅總館。新館喺西屯區水湳經貿園區內，叫做**臺中綠美圖**，係一圖書館、美術館共構嘅建築，2025年開張。
桃園市立圖書館

**桃園市立圖書館**係中華民國桃園市嘅公共圖書館系統，由桃園市政府教育局管理，轄下包括1間總館、42間分館（含閱覽室）。所收藏嘅資料包括書籍、視聽資料、報章、期刊、唯讀光碟數據庫、縮微資料同地圖等。根據2019年嘅統計數字，藏量總計有325萬項。
國立臺灣圖書館

**國立臺灣圖書館**係中華民國嘅國立公共圖書館，由中華民國教育部管理，喺新北市中和區。1915年開張，前身係臺灣日治時期嘅臺灣總督府圖書館。
查理斯·固特異

**查理斯·固特異**（，）係美國生意人、發明家，發明咗硫化橡膠同將佢商業化。

## 參考
*《影響人類文明發展的100位科學家》 作者：羅堇文

## 出面網頁

類:美國生意人
類:美國發明家
張蒼

**張蒼**（），河南原陽人，係西漢初年嘅大臣、儒者同陰陽家。佢係荀子嘅學生，漢文帝任內做御史大夫、丞相，封**北平侯**。

## 參考資料
*《漢書/卷42》
*《史記/卷96》
苗栗縣立圖書館

**苗栗縣立圖書館**係中華民國苗栗縣嘅公共圖書館，由苗栗縣政府教育處管理，1953年開張。
國立公共資訊圖書館

**國立公共資訊圖書館**係中華民國嘅國立公共圖書館，由中華民國教育部管理，喺臺中市南區。2013年開張，前身係臺灣日治時期嘅臺中州立圖書館。
中原大學

**中原大學**係中華民國一間私立大學，本部喺臺灣桃園市中壢區，1955年創校，前身係中原理工學院。
肌肉細胞

**肌肉細胞**，又叫**肌纖維**，係動物肌肉入面嘅細胞，喺人類同其他脊椎動物入面，有三種肌肉細胞，分別係骨骼肌、平滑肌同心肌。
味覺系統

**味覺系統**係指感受味覺嘅感受器。對於哺乳類動物，佢嘅味覺系統係由口腔內嘅脷同連接脷同大腦之間嘅神經系統組成。味覺系統嘅作用，主要係作為一個防衛機制，減少進食有問題嘅食物嘅機會。
營養級

**營養級**（），又叫**營養層**、**營養階**、**營養階層**、**營養位階**、**食物階層**或**營養層次**，係指生物喺食物鏈之中所佔嘅位置。

## 參考資料
竹北站

**竹北站**係臺灣鐵路管理局縱貫線北段嘅鐵路站，1897年9月10日營運，喺新竹縣竹北市。
桃園站 (臺鐵)

**桃園車站**喺中華民國桃園市桃園區，係臺灣鐵路管理局縱貫線北段嘅鐵路車站。桃園站係桃園都會區同北臺灣重要嘅公共交通樞紐，係台鐵所有車站總運量嘅第二位。因應桃園都會區鐵路地下化計畫，現今嘅車站係臨時站房。

未來將同桃園捷運綠線、棕線共站。

## 鐵路路線




## 攷
盲鰻

**盲鰻**係一類海洋脊椎動物，喺食物鏈上面屬於食腐動物，生物分類上屬係**盲鰻科**（**Myxinidae**），本身亦係無頜總綱下嘅**盲鰻綱**（**Myxini**）**盲鰻目**（**Myxiniformes**）唯一嘅科。
平壤站

**平壤站**（）係北韓嘅鐵路車站，喺首都平壤。車站係平義線、平釜線、平南線、平德線、平羅線嘅起點站。
香港國家安全案件通緝人士一覽

以下係香港警務處國家安全處對涉嫌干犯香港國家安全法嘅疑犯嘅通緝名單，到而家為止總共有四批34個人。呢批名單均有法庭批准，全世界有效力。

## 政府對呢班部份通緝人士採取以下已刊憲措施
*唔俾任何金錢
*唔俾任何地產活動
*唔俾經營商業
*取消特區護照
*暫停執業資格
*暫時罷免董事職位

## 參考

## 出面網頁
*國家安全案件通緝人士及懸紅公告 | 香港警務處
海州青年站

**海州青年站**（）係北韓嘅鐵路車站，喺黃海南道海州。車站係甕津線與白川線嘅起點站、黃海青年線嘅終點站。
顯示長闊比例

**顯示長闊比例**（Display aspect ratio）係顯示器（包括電視機同電腦熒光幕）嘅長度同闊度比例，20世紀主流係用**4:3**，2000年代曾經冒起**16:10**，到2010年代開始**16:9**逐漸變成主流。
葡坪青年站

**葡坪青年站**（）係北韓嘅鐵路車站，喺兩江道金亨稷郡。1988年8月3日落成使用。
唐翠萍

**唐翠萍**（英文：**Iris Tong Chui Ping**），係香港電影編劇、電視劇集同節目編審，中學讀保良局百周年李兆忠紀念中學，畢業喺香港浸會大學中文系。佢過往編劇作品包括電影《白日之下》、ViuTV原創劇集《IT狗》《哪一天我們會紅》、節目方面就有《學神出沒注意》、《幫緊你應援團》、《打開你雪櫃》、《運動勇者塔》、《對不起幫緊你》、《One Day 約會實況》等。佢2024年憑電影《白日之下》入圍第四十二屆香港電影金像獎提名最佳編劇。

## 作品
### 電影編劇
*2023年：《白日之下》
### 電視劇編審（ViuTV）
*2022年：《IT狗》
*2025年：《哪一天我們會紅》
*等播：《IT狗2.0》

### 電視節目編審／撰稿（ViuTV）
*2021年：《學神出沒注意》
*2021年：《幫緊你應援團》
*2022年：《打開你雪櫃》
*2022年：《運動勇者塔》
*2022年：《對不起幫緊你》
*2023年：《One Day 約會實況》
*2023年：《我想身體健康》
*2023年：《無限試煉場》
*2023年：《貓之旅神》
*2024年：《「足」動ERROR去踢波》
*2024年：《腦霧研究所》
*2025年：《One Trip 約會實況》
*2025年：《「足」動ERROR帶埋ROVER去踢波》
*2025年：《Gen Z觀察學》
*2025年：《淘一個家》

### 電視節目（ViuTV)
*2025年：《Chat KP》第28-29集嘉賓
石門水庫

**石門水庫**，係台灣嘅一座水庫，喺桃園市大溪區、龍潭區、復興區交界。1964年6月14日啟用，曾經係遠東最大的水庫。
煎熬

**煎熬**係種烹調方法，將材料放入水慢慢煮，令所含嘅成分溶落水。常見嘅煎熬包括「煎茶」同「煎藥」，當中嘅「煎」並唔係用油去煎，而係煎熬。
華新街

**華新街**，又名**緬甸街**，係中華民國新北市中和區一條街，嗰度有唔少緬甸華僑聚居，所以係台灣品嚐正宗緬甸菜嘅一個地方。
人權觀察

**人權觀察**（**Human Rights Watch**，縮寫**HRW**），係個國際性非政府組織，主要關注人權相關議題，1978年喺美國紐約市成立。
煎熬 (歌)

《**煎熬**》係馬來西亞歌手李佳薇嘅歌曲，收錄喺佢嘅《感謝愛人》專輯裡面，由饒善強作曲，徐世珍填詞。

呢首歌係李佳薇其中一首最著名嘅作品，初初推出嘅時候，由於MV非常嘅大尺度，成為首個連YouTube都禁播嘅MV，成為一時嘅話題。呢首歌之後有唔少人曾經公開翻唱，包括高嘉瑜，鍾明軒等。

另外，喺2023年8月，台北捷運板南線亦曾經發生有人喺車廂情緒不穩大聲唱呢首歌，結果要站長同捷運警察介入。

## 參考
老街溪站

**老街溪站**，車站編號**A22**，係台灣桃園捷運機場線嘅鐵路站，喺桃園市中壢區。2023年7月31日啟用。
希臘獨立戰爭

**希臘獨立戰爭**係指1821年到1829年嗰陣希臘為咗脫離鄂圖曼帝國獨立而發起嘅戰爭，喺大英帝國、法蘭西王國同俄羅斯帝國三國嘅幫拖下，希臘成功獨立成立共和國，史稱希臘第一共和國。

類:19世紀嘅仗‎
類:1830年代‎
奧爾梅克文明

**奧爾梅克文明**（**Olmecs**），係個發源自中美洲嘅文明，喺公元前1600年到公元前400年存在。
集郵學

**集郵學**（**Philately**）係研究郵票同郵政史嘅學問，尤其係研究一啲好罕見嘅郵票。
## 睇埋
*集郵
金權政治

**金權政治**（**plutocracy**）又叫**財閥政治**（**plutarchy**），係寡頭制嘅其中一類政治形式，政治權力主要集中喺有錢佬度。
貝伊

**貝伊**（**Bey**）係突厥語系入面對酋長嘅尊稱，亦曾經係一啲政權對統治者嘅稱號。
融漿火鍋

**融漿火鍋**（**Fondue**）係用融漿狀食材做湯底嘅火鍋，最常見嘅種類就係芝士火鍋。而朱古力噴泉亦都可以算係一種融漿火鍋。

同一般打甂爐唔同，融漿火鍋嘅餸料都係熟食或者唔使煮嘅，只需要將餸料放落融漿沾，令融漿沾滿餸料嘅面頭就食得。
大鬧廣昌隆 (電視劇)

《**大鬧廣昌隆**》 （）係香港無綫電視製作嘅民初劇集，改編自粵調故仔《大鬧廣昌隆》，周海媚、林家棟、郭少芸、陳啟泰領銜主演，羅樂林、鄧兆尊、楊羚、金興賢、韓馬利、曹眾、李成昌、羅蘭、單立文、艾威主演，楊錦泉監製。套劇喺1997年首播。
黃梓賢

**黃梓賢**（，），香港男童星，2017年出道，參與過廣告同劇集，亦有演出教育片。2022年喺ViuTV劇集《季前賽》 飾演櫈仔。佢細佬黃梓樂亦係童星。

## 演出作品
### [[ViuTV]]劇集

### [[無綫電視]]劇集

### [[配音]]

### 電影

## 出面網頁
*
固定成本

**固定成本**（；）係成本一種，指就算盤生意產出同賣出嘅貨品服務嘅量升，都唔會升跌嘅成本。

## 基本概念

做生意要賺利潤，梗要投入資本，用資本創造經濟價值同收入（投資）。舉例說明，想像家陣要開發一隻視像遊戲，遊戲開發者實要使錢，請人返嚟做寫程式同埋製作電腦圖像等嘅工作；順利嘅話，佢哋會開發出一隻好賣嘅遊戲，吸引到夠多人買，最後賺到利潤。

旁置成本都係固定成本，但固定成本**唔**一定係旁置成本：旁置成本指已經發生咗或者應承咗人要支付、所以無得收返嘅成本支出；定義上，呢啲噉嘅成本就係定死咗冇得變嘅，所以一件旁置成本實會係固定成本；而家想像買咗部機器返嚟幫手做生產，部機器係固定成本，因為就算賣得多咗貨，買入部機同（例如）維修部機要用嘅錢都係固定咗唔會變嘅，不過假如部機有得退貨而且仲會原銀奉還，噉買呢部機造成嘅成本就**唔**係旁置成本。

## 睇埋
*機械

## 參考
啦更成本

**啦更成本**（；），或者叫**可避成本**（），係成本一種，指自己而家呢刻嘅決策可以影響得到嘅成本。

旁置成本一定唔係啦更成本。

## 基本概念

想像以下噉嘅情況。
**學費決策**
有行為經濟學研究者喺 2010 年發表咗一篇文章，講佢哋做嘅一場經濟學實驗。場實驗嘅內容如下：研究者搵咗 400 幾位讀緊本科嘅學生做受試者，要求佢哋喺虛擬嘅環境下做決策；場決策係噉嘅—受試者得到一次工作機會，個工作機會要求佢哋上一個短短哋嘅課程，個課程（A）要交 100 文美金學費，而且無得退錢，合格率就係 75% 咁高；而研究者暗中將受試者分咗做三組，當中
*第一組受試者可以用 50 文美金嘅價去上；
*第二組受試者可以用 100 文美金嘅價去上；
*第三組受試者就要用 150 文美金嘅價去上；
而受試者完全被蒙在鼓裡，唔知道「唔同受試者畀嘅學費金額唔同」呢一點。交咗學費之後，研究者就話畀佢哋知，原來佢哋嘅朋友咁啱又搵到一個唔使錢嘅課程（B），而且嗰個課程合格率仲有 85% 咁高；原則上，最理性嘅選擇係完全放棄課程 A 走去上課程 B，因為無論上邊個課程都係已經蝕咗課程 A 嘅學費，但上課程 B 合格率高啲所以比較著數；但實驗結果表明，有唔少受試者選擇繼續上合格率得 75% 嘅課程 A，而且畀咗貴學費（150 文美金）嘅受試者更加大可能會噉做。

一般認為，「已經交咗嘅學費」**唔**屬於啦更成本：想像受試者有嘅選擇：
*揀上課程 A：無咗課程 A 嘅學費，合格率 75%
*揀上課程 B：無咗課程 A 嘅學費，合格率 85%
即係話無論佢哋點揀，課程 A 啲學費都係無得返轉頭，所以呢項「成本」唔係啦更成本，一位理性嘅決策者唔應該將呢項成本納入考慮範圍內。

## 睇埋
*機會成本

## 引述
棒棒雞

**棒棒雞**，係一味起源自四川嘅菜式，做法係先將雞煮熟，再用棍（棒）將雞肉捶鬆，最後再淋上由麻醬、辣油等調味料調製嘅醬汁。
老鼠記者

《**老鼠記者**》（意大利文：*Geronimo Stilton*）係意大利出版，以老鼠視角描繪人世間百態嘅系列兒童小說。佢嘅作者係伊莉莎白·達米，但封面標示嘅作者係謝利連摩·史提頓。謝利連摩·史提頓亦係書中一隻老鼠主角嘅名字。香港繁體中文版嘅代理商係新雅文化事業。

## 出面網頁

* 老鼠記者官方網站
* 新雅文化事業（香港代理商）
乾燒明蝦

**乾燒明蝦**，又叫**乾燒大蝦**、**乾燒蝦仁**，係一味起源自四川嘅菜式，傳統做法係用到豆瓣醬同蝦一齊煮，之後演變成加埋番茄醬調味，令味道辣中帶酸甜。呢味菜式傳到日本後，亦成為常見嘅中華料理。
青椒炒肉絲

**青椒炒肉絲**，又叫**青椒肉絲**，係一味起源自中國（有指係福建或者四川）嘅菜式，將青椒絲同肉絲（傳統上係豬肉絲，亦可以用牛肉絲，尤其係海外）一齊炒熟。呢味菜式傳到美國後，亦成為常見嘅美式中餐。

青椒炒肉絲屬於辛辣類菜品，眼疾患者、食管炎、胃腸炎、胃潰瘍、痔瘡患者應少食或忌食。同時有火熱病症或陰虛火旺，高血壓，肺結核病嘅人慎食。
夫妻肺片

**夫妻肺片**，原名叫**夫妻廢片**，係一味起源自四川嘅菜式。該菜品以牛頭皮、牛心、牛脷、牛肚、牛肉為主料，經鹵制切片後澆淋辣椒油、花椒面等調料，具有色水紅亮、麻辣鮮香嘅特點。「廢片」本嚟指牛廢棄出嚟嘅內臟，因為個名負面，所以就寫成諧音「肺片」，但唔一定用到牛肺。
水煮

**水煮**，係一類起源自四川嘅菜式，並唔係就噉用清水白煠，而係肉片經水煮熟後無需劃油，配以白菜、豆芽等蔬菜，核心調料為豆瓣醬、干辣椒及花椒，需將辣椒與花椒炸至棕紅色，豆瓣醬炒出紅油後調湯，並以高溫熱油潑淋蒜末增香。。整牛肉就叫**水煮牛肉**，整豬肉就叫**水煮肉片**，整魚就叫**水煮魚**。
酸菜魚

**酸菜魚**，係一味起源自四川嘅菜式，用到酸菜、泡辣椒、辣椒乾、花椒同魚肉片一齊煮，味道又酸又麻辣。
炒鱔糊

**炒鱔糊**，又叫**響油鱔糊**，係一味起源自無錫嘅菜式，做法係用鱔去骨起肉切絲，再連同芽菜、韮黃等配料，加埋用豉油同紹酒調配嘅醬汁炒起。
韓式炸醬麪

**韓式炸醬麪**（韓文：자장면），係韓國版本嘅炸醬麪，材料都係豬肉碎同麪，但醬料就用到韓式甜醬，令炸醬色水比較深。
王導

**王導**（），字茂弘，琅邪臨沂（今山東省臨沂縣）人，係東晉初年權臣，歷仕晉元帝、晉明帝同晉成帝祖孫三代。

佢同堂兄王敦同埋佢嘅家族跟住晉元帝南渡，重積極聯結南方士族以支持晉室，又團結北方僑姓氏族，畀晉元帝得以响南方立足，並且响西晉亡後，建立東晉。後尾王敦發起叛亂，史稱王敦之亂，但王導仍然支持晉室，直到亂事平定，後身居高位，續獲晉明帝、晉成帝同埋朝中大臣倚重，死後諡號**文獻**，世人叫佢做**王文獻**。
阿什肯納茲猶太人

**阿什肯納茲猶太人** (; ) 係歷史上主要喺歐洲度住嘅猶太人。佢哋傳統會講依地話，不過自從20世紀以嚟開始講返希伯來話。佢哋自從中世紀因爲受逼迫嘅緣故，逐漸遷徙去北歐同東歐，特別係波蘭。

經過長時間，阿什肯納茲猶太人因應住喺歐洲嘅傳統變化，而不斷翻新佢哋對猶太教嘅認知。喺18同19世紀期間，因爲當時喺歐洲嘅民族主義興旺，所以令唔少喺德國嘅猶太人開始由講依地話轉做講德文，改變咗當時所認識嘅猶太身份。喺佢哋過去幾百年，佢哋對歐洲有唔少嘅貢獻，包括哲學、文學、藝術、音樂、科學等等。

喺11世紀，阿什肯納茲猶太人只係全球嘅猶太人口嘅3%，到1930年，已經升到成爲全球92%嘅猶太人口。經過猶太人大屠殺之後，阿什肯納茲猶太人嘅人口大減。喺1933年，全世界嘅猶太人口係大約1530萬。以色列人口專家  默示阿什肯納茲猶太人喺2000年，包含咗全球猶太人口嘅大約 65-70% ，不過有其他嚟源就認爲呢個數據係超過 75%  截至2013年，阿什肯納茲猶太人嘅總人口係大約1000萬至1120萬人之間。

群體遺傳學發現阿什肯納茲猶太人主要有嚟自黎凡特同歐洲嘅血統，不過每個嘅比重就有唔同嘅結論。有啲重視佢哋母系血統嘅歐洲成分，而其他就重視父系血統嘅中東成分。

## 睇埋
* 猶太人
* 塞法迪猶太人
* 以色列
* 猶太人大屠殺
* 歐洲宗教

## 攷

類:猶太人
類:歐洲人
得寸進尺法

**得寸進尺法**（；）係一種說服嘅技巧，指說服者首先提出一個細（對方大機率會答應）嘅請求，然後再提出一個大啲嘅請求，達致提高對方同意個大請求嘅機率。

## 睇埋
*旁置成本
*營銷
*推銷
王敦

**王敦**（），字處仲，瑯琊臨沂（今山東省臨沂市）人。晉武帝司馬炎嘅女婿，治書侍御史王基之子，東晉時期大臣。

王敦出身士族，西晉末為瑯琊王司馬睿大將，都督江揚荊湘交廣六州諸軍事，握重兵駐武昌。後和其堂兄王導等人擁司馬睿為帝建東晉，升任大將軍、荊州牧，與王導分掌軍政。後以司馬氏抑制王氏勢力。於永昌元年（322年）發動王敦之亂，攻入咗建康，謀奪司馬氏嘅東晉政權，後回屯武昌（今湖北鄂城）。太寧二年（324年），晉明帝乘其病危，派兵討之。王敦再次進兵建康，病死途中。
太寧

**太寧**係東晉皇帝晉明帝司馬紹嘅唯一年號，共計4年（323年三月-326年正月）。
首都圖書館

**首都圖書館**喺中國北京市，係北京市公共圖書館系統嘅中心圖書館，亦係北京最大嘅公共圖書館。
王敦之亂

**王敦之亂**係東晉初年發生嘅一場動亂，喺晉元帝永昌元年（322年）爆發，結束於晉明帝太寧二年（324年）。動亂由出身自琅琊王氏嘅權臣王敦所發動，以誅殺劉隗為名進攻建康，並擊敗咗朝廷軍隊。後自任丞相，誅殺周顗等人，並喺武昌遙控朝廷。晉元帝死後，晉明帝承繼東晉大統，王敦想趁著新帝啱啱繼位，喺佢地位未穩固之時意圖奪位，但晉明帝已做好咗萬全準備去對付王敦。當時王敦亦都患病在身，面對晉明帝嘅大軍所討，更係心有力而力不足，其無法應親自領兵面對，只得由佢兄長王含同佢部下將領錢鳳等領軍同朝廷軍隊作戰，但最終失敗。始作俑者王敦亦喺戰事期間病逝，含恨而終。
2023年FIFA世界冠軍球會盃

**2023年FIFA世界冠軍球會盃**係第20屆世界冠軍球會盃。

## 參賽隊伍

## 賽事

### 第一圈

### 第二圈

----

### 準決賽

----

### 季軍戰

### 決賽

## 參考


## 出面網頁
*
鹽同胡椒

**鹽**同**胡椒**即係食鹽同埋胡椒，係西方常用嘅調味料。鹽同胡椒喺煮嘢食嗰陣、之前或者之後都可以一齊加。鹽同胡椒可以用嚟吊味，好萬用，同好多食材都夾，唔會冚咗食材原味之餘，仲可以帶出更多風味，所以高級食材好興用鹽同胡椒調味，例如牛扒。

鹽同胡椒通常係分兩個樽仔裝，好多時都打孖喺餐廳出現，俾食客自己額外加味。裝住嘅胡椒可以係磨碎咗嘅胡椒粒、磨成粉嘅胡椒粉或者完全未磨嘅胡椒果粒，用嗰陣先磨。而鹽粗定係幼都有。鹽同胡椒好少撈埋一齊擺喺同一個樽仔，噉樣好難控制份量。

## 參考

## 睇埋
* 椒鹽
* 鹽同胡椒樽
脫古思帖木兒

**脫古思帖木兒**（）係北元第三個兼末代皇帝，1378年到1388年在位，史稱**元天元帝**或者**北元末主**。脫古思帖木兒畀也速迭兒派人殺死後，繼承大蒙古國可汗嘅也速迭兒唔再用「大元」國號，北元結束。
基督書院

**基督書院**（英文：**Christ College**），係香港一間中學，坐落喺沙田圍博康邨度。

基督書院喺1953年由九龍城基督徒會創校，原本起喺九龍城龍岡道40號，後來搬咗去沙田圍博康邨。
俄土戰爭 (1877–1878)

1877年到1878年嘅**俄土戰爭**，係俄羅斯帝國為咗解放鄂圖曼帝國嘅巴爾幹半島而發起嘅戰爭，最後俄羅斯打贏，推動保加利亞、羅馬尼亞、塞爾維亞同黑山由鄂圖曼攞到事實上嘅獨立。

類:19世紀嘅仗‎
類:俄羅斯戰爭‎
俄土戰爭

**俄土戰爭**亦叫**俄鄂戰爭**，係指16世紀到20世紀俄羅斯帝國同鄂圖曼帝國之間嘅多場戰爭。

## 一覽
#俄土戰爭 (1568–1570)
#俄土戰爭 (1676–1681)
#俄土戰爭 (1686–1700)
#俄土戰爭 (1710–1711)
#俄土戰爭 (1735–1739)
#俄土戰爭 (1768–1774)
#俄土戰爭 (1787–1792)
#俄土戰爭 (1806–1812)
#俄土戰爭 (1828–1829)
#俄土戰爭 (1877–1878)

## 相關戰爭
*克里米亞戰爭 (1853–1856)
*第一次世界大戰 (1914–1918)

類:一覽‎
類:俄羅斯戰爭‎
經期

**經期**，又叫**月經週期**，係指女人月經生理上嘅循環規律，每個週期約莫28日，卵巢、子宮內膜同身體嘅荷爾蒙都會經歷唔同變化。
社會工作

**社會工作**係一門社會科學嘅學科，亦係一種專業，透過提供資源同服務去改善社會上各種弱勢社群嘅生活。從事社會工作嘅人叫**社會工作者**，簡稱**社工**，俗稱**北斗星**。
卡拉馬佐夫兄弟

《**卡拉馬佐夫兄弟**》（**Братья Карамазовы**）係俄羅斯作家杜斯托也夫斯基創作嘅長篇小說，1880年出版，既係佢最後一個小說作品，亦係佢最出名嘅小說作品。
MIRROR Time

《**MIRROR Time**》（）係香港MakerVille製作嘅遊埠節目，亦係男子組合MIRROR嘅團體綜藝節目，2023年12月25號到2024年1月12號逢禮拜一到五22:30－23:00喺香港電視娛樂ViuTV播出，最後一集喺2024年1月13號禮拜六21:30－22:30播。MIRROR全體成員會去到澳洲拍。

## 每集一覽

## 節目調動
*2024年1月1號：由於19:30-00:10要轉播《2023年度叱咤樂壇流行榜頒獎典禮》，嗰日節目停播，第15集順延到1月13號禮拜六21:30－22:30播。

## 註

## 出面網頁
*ViuTV：MIRROR Time
*MakerVille：MIRROR TIME

## 電視節目變遷
大埔 (搞清楚)

**大埔**喺粵語溝通中最常見意思係指香港地方大埔，亦可以係：
*大埔區，香港嘅政區
*大埔縣，廣東梅州嘅縣
*大埔鄉，臺灣嘉義縣一個鄉
沙宣家族

**沙宣家族** (、) 係一個嚟自巴格達嘅猶太家族，通常係指由  而遺傳落嚟嘅後代。佢哋因爲以前參與金融同鴉片買賣而成爲富豪家族，所以亦都被叫做“遠東嘅羅富齊家族”。

佢哋原本嚟自巴格達，但之後隨住做佢哋最出名嘅鴉片生意，搬咗去印度孟買、香港、中國上海、同倫敦等等嘅地方。自從18世紀以嚟，佢哋成爲咗世界上最有錢嘅家族之一，喺全亞洲都有佢哋嘅企業帝國，更加曾經俾維多利亞女皇封咗做貴族，叫做 。

## 家族成員
* 
** 
***
****
** 
***Jacob Sassoon
***Edward Sassoon
****
** 
** 
**
** 
***
****
**

## 睇埋
* 嘉道理家族
* 羅富齊家族
* 在港猶太人
* 巴格達猶太人

## 攷

類:猶太人
類:英國人
類:海外港人
類:生意人
類:有錢家族
梅山

**梅山**可以係：
*梅山 (嘉義)，臺灣嘉義縣一個鄉
*梅山鎮，多處
*梅山街道，多處
溪口

**溪口**可以係：
*溪口鎮，多處
*溪口鄉，多處
**溪口 (嘉義)，臺灣嘉義縣一個鄉
大林

**大林**可以係：
*大林鎮，多處
*大林鄉，多處
**大林 (嘉義)，臺灣嘉義縣一個鄉
另類搖滾

**另類搖滾**係搖滾樂嘅一個類型，1970年代尾開始喺美國同英國興起，並曾經喺1990年代風行一時。
作者不明嘅作品

**作者不明嘅作品**，又叫**匿名作品**、**佚名作品**，係指公眾冇辦法確認作者嘅作品。作品泛指所有創作，包括藝術作品、文學作品等。作者不明最常見嘅原因係文獻隨住時間嘅流逝而流失，作者嘅資訊已經無從考究。

## 原因
作者不明有好多原因，以下係常見嘅原因：

### 時間
有啲作品，由於年代久遠，文獻因保管不善而有遺失或者被刻意銷毀，作者已經無從考究，而作品反而靠民眾相傳或者其他原因，而得以生還。

### 作者自願隱藏

* 有啲作者唔想收獲名氣，會特登唔公開自己嘅身分。
* 如果發佈嘅作品有爭議，有啲作者可能會為咗保全自己嘅名聲，唔公開自己嘅身分。
* 有啲作品為受法律限制，唔可以合法公開作者，作者費事犯法就唔會公開自己嘅身分。
* 有啲作品可能會觸犯政治或者社會禁忌，為免被逼害甚至暗殺，作者都唔會公開自己嘅身分。

### 作者無意留名
有啲作品係好多志願者，每個人只貢獻少少噉一齊整嘅，而嗰啲志願者好多時一開始就冇諗住會記低自己個名，自然作者無從考究。例如《聊齋誌異》。

## 睇埋
*版權
銀都路站

**銀都路站**係上海地鐵5號綫一個地鐵站，喺閔行區。個站	2003年11月25號啟用。
奉浦大道站

**奉浦大道站**係上海地鐵5號綫一個地鐵站，喺奉賢區。個站	2018年12月30號啟用。
上海地鐵14號綫

**上海地鐵14號綫**，係上海地鐵嘅地鐵綫路，連接封浜站到桂橋路站，長38.5公里，總共30個站，2021年12月30號通車。
上海地鐵18號綫

**上海地鐵18號綫**，係上海地鐵嘅地鐵綫路，連接長江南路站到航頭站，長36.7公里，總共26個站，2020年12月26號通車。
司徒敬

**司徒敬**（，）係香港終審法院非常任法官，亦係國安法指定法官。

佢喺南羅德西亞（而家嘅津巴布韋）出世，喺英國修讀法律，1978年開始投身香港法律界，1991年加入香港司法機構。
朱芬齡

**朱芬齡**（，）係香港高等法院上訴法庭副庭長，亦係國安法指定法官。

佢喺香港出世、修讀法律同執業，1991年加入香港司法機構。
上海地鐵15號綫

**上海地鐵15號綫**，係上海地鐵嘅地鐵綫路，連接顧村公園站到紫竹高新區站，長42.3公里，總共30個站，2021年1月23號通車。
2025年FIFA世界冠軍球會盃

**2025年FIFA世界冠軍球會盃**（）係2025年喺美國度搞嘅世界冠軍球會盃。亦係第一次有32隊參加嘅FIFA世界冠軍球會盃決賽週。最後由英格蘭嘅車路士攞冠軍。

## 晉級隊伍

## 附加賽

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### G組

----

----

----

----

----

#### H組

----

----

----

----

----

### 淘汰賽

#### 十六強賽

----

----

----

----

----

----

----

#### 半準決賽

----

----

----

#### 準決賽

----

#### 決賽

## 參考
中壢站

**中壢車站**喺中華民國桃園市中壢區，係臺灣鐵路管理局縱貫線北段嘅鐵路車站。中壢站係桃園都會區同北臺灣重要嘅公共交通樞紐，係台鐵所有車站總運量嘅第三位。未來將同桃園捷運機場線共站。因應桃園都會區鐵路地下化計畫，現今嘅車站係臨時站房。

## 鐵路路線
媽閣站

**媽閣站**（，）係澳門輕軌氹仔線一個終點站，系2023年12月8號啟用。車站個名嚟自媽祖閣。

## 參考
長庚醫院站 (桃園捷運)

**長庚醫院站**，車站編號**A8**，係台灣桃園捷運機場線嘅鐵路站，喺桃園市龜山區。
賈詡

**賈詡**（），字**文和**，涼州武威人。喺三國時期曹魏嘅謀士、大臣。亦喺西漢學者賈誼嘅後人。220年，做太尉同魏壽鄉侯。

## 參考
*《三國志／卷10》
李固

**李固**係喺中國嘅多個人名，可以指：
* 李固 (東漢)：漢質帝時代嘅太尉。
* 李固 (水滸傳)：小說《水滸傳》嘅人物。
約瑟夫·斯蒂格里茨

**約瑟夫·斯蒂格里茨**（，）係美國一位經濟學家，2001年諾貝爾經濟學獎得主之一。

## 出面網頁

類:美國經濟學家
約瑟夫·坎伯

**約瑟夫·坎伯**（）係一位美國作家。

## 睇埋
*英雄旅程

## 出面網頁

類:美國作家
舒適區

**舒適區**（；，）係指一個人身處於佢慣常嘅環境，通常佢會進入舒適嘅狀態，覺得自己無危險。

## 睇埋
*英雄旅程，講到人離開自己嘅舒適區。
*心流體驗
*心理壓力
耶穌受試探

《**耶穌受試探**》（）係新約聖經入邊好出名嘅一個故事，瑪竇福音、馬爾谷福音同埋路加福音都有記載，發生喺耶穌受洗之後。簡化噉講，依段故事發生喺耶穌受洗之後，講魔鬼走嚟引誘耶穌，想耶穌敬拜佢，但係耶穌唔睬佢。

## 情節

喺三本福音書當中，馬爾谷福音對依個故事嘅記載明顯冇咁詳細，淨係好簡短噉講咗兩句。以下係馬爾谷福音嗰個版本嘅粵語白話文譯版：
聖靈帶領佢（耶穌）去荒野嗰度。

然後佢喺荒野度逗留咗四十日咁耐，受過撒旦試探；試過遇上野獸；天使一路都睇住佢。

相比之下，馬太福音同路加福音嘅版本就詳細好多。依兩本福音書啲用字有啲分別，但內容大致相同：
耶穌畀聖靈帶領咗去荒野。佢喺荒野嗰度斷食斷咗四十日，一路受住魔鬼誘惑，佢喺嗰四十日期間乜都冇食過，於是佢就開始覺得肚餓。

魔鬼佢講：「如果你真係上帝個仔，就命令依嚿石頭變成麵包啦。」

耶穌回答：「經文上寫咗，人唔應該齋靠麵包生存，而係應該靠上帝嘅話語。」

然後魔鬼帶耶穌去到一座好高嘅山頂，畀耶穌睇到晒天下嘅所有王國。

魔鬼講：「我可以將龐大嘅權力同榮耀交畀你。因為依啲權力同榮耀都係我所有嘅，我鍾意將佢哋交畀邊個都得。如果你跪低敬拜我，依一切就全部屬於你。」

耶穌答：「你扯把啦，撒旦！經文上寫咗，你應該敬拜你嘅主同上帝，而且淨係服侍佢一個。」

跟住魔鬼就帶耶穌去耶路撒冷，畀佢企喺聖殿最頂嗰點。「如果你真係上帝個仔，就由依度跳落去啦：經文上寫咗，佢（上帝）應該會派佢嘅天使嚟保護你。天使一見你跳就應該會落嚟營救你，唔畀你撞落下面嘅石頭嗰度。」

耶穌回答：「（經文嘅教義）已經講咗，你唔應該試探你嘅主同上帝。」

如是者，魔鬼出晒佢啲詭計，就唯有離開。


## 嗌法
《耶穌受試探》喺各種外語當中嘅名如下：
*
*
*
*
*

## 睇埋
*英雄旅程；尤其可以睇睇「英雄受引誘」嗰部份
*天使戰爭
*天魔

## 註解

## 引述

## 拎

*耶穌被試探
*第 11 章: 耶穌 受試探
天魔

**天魔**（；梵文：मार；羅馬化：Māra）係佛教故事有提到嘅一隻邪魔。

例如釋迦牟尼嘅故仔就有講到，天魔派出三名魔女嚟引誘釋迦牟尼，魔女用美色等嘅誘惑阻礙釋迦牟尼冥想，想釋迦牟尼放棄成佛

## 引述
財政

**財政**主要都係同管理一啲財富有關，有可能代表下面嘅意思：

*公共財政：通常係政府職位，專門為政府管理同錢有關嘅議題
*個人理財：一個人去管理佢自己嘅錢
*公司理財：一間公司需要管理自己嘅收入同支出，亦係金融學嘅部門之一
千面英雄

《**千面英雄**》(The Hero with a Thousand Faces) 係 1949 年出版嘅英文書，出名在講到英雄旅程呢個概念。

原文係英文，粵譯：（英雄旅程故仔講嘅係）一位英雄由平凡嘅世界出發，前往充滿咗超自然神奇嘢嘅地方；英雄喺嗰度遇上各種奇妙力量，並且得到一場決定性嘅勝利；英雄經歷完佢嘅神秘冒險之後返屋企，有能力施福畀佢嘅同伴。

## 引述
大衛沙宣

**大衛·沙宣**（、，），係喺巴格達同孟買嘅生意人，創立咗出名做生意嘅沙宣家族。

## 生平
大衛沙宣喺巴格達出世，係巴格達猶太人傳統嘅領袖家庭。佢嘅爸爸 Saleh Sassoon 係有錢嘅銀行家，由1781-1817年期間做過巴格達嘅首席財政官，跟住之後大衛自己亦喺呢個職位做咗12年。喺1829年，因爲貪污醜聞嘅緣故，佢帶住全家搬咗去孟買繼續家族嘅生意。

到咗孟買之後，沙宣成立咗公司，負責經營會計、做地毯倉庫、同埋最賺得嘅鴉片市場，好快就成爲咗市内最有錢嘅人之一。

## 遺產
雖然大衛沙宣唔識講英文，不過仍然能夠喺1853年歸化成為英國公民。佢成世都堅持著巴格達猶太人嘅傳統衣著同埋禮節，不過容許佢嘅仔用英式禮儀。佢嘅其中一個仔  原名係“Abdullah David Sassoon”，但係因爲西方化而改咗名，更加成爲咗一位從男爵。歐洲所有沙宣家族嘅成員，全部都係大衛·沙宣嘅後裔。

佢喺孟買起咗兩座猶太會堂、一間學校、一座圖書館、同埋喺浦那嘅康復之家。 

沙宣亦係孟買猶太人社團嘅著名領袖，因爲比較重視作爲猶太人嘅身份意識，所以對印度嘅猶太組織嘅建立有唔少嘅幫助。

喺孟買，市内嘅船塢同一間圖書館，都係以佢嚟改名。

喺1864年，大衛沙宣喺浦那嘅鄉下別墅過身，佢嘅生意由大仔  嚟繼承。

## 睇埋
*沙宣家族

## 出面網頁
*David Sasoon in the Jewish Encyclopedia
*Biography from the Tata Institute of Fundamental Research 
* Jewish Encyclopedia.com

## 攷
北極潮什麼

《**北極潮什麼**》（）係香港無綫電視嘅遊埠節目，由梁芷珮做主持，亦係佢嘅「潮什麼系列」第14輯作品，喺香港時間2023年12月18號到12月27號逢禮拜一到三22:30到23:05喺翡翠台播。呢個節目會介紹北極圈（包括挪威、格陵蘭、加拿大）嘅新潮嘢。

## 每集內容

## 出面網頁
*北極潮什麼 | TVB 無綫電視
香港上海大酒店

**香港上海大酒店有限公司**（）係一間喺香港交易所上市嘅酒店公司。主要業務係酒店投資管理服務、物業投資同發展、經營餐廳、會所管理等等。

## 歷史

**香港大酒店有限公司**喺1866年3月2號創辦，旗下嘅**[[香港大酒店]]**喺1890年代開始，由猶太人嘉道理家族擁有。到1922年，**香港大酒店**同**[[上海大酒店]]**合併咗**，**所以改咗名成爲依家嘅**香港上海大酒店**。旗下嘅半島酒店品牌，喺世界各地管理一系列嘅豪華酒店，而最早開嘅就係位於香港尖沙咀嘅半島酒店。

呢間公司喺香港註冊，董事局主席係米高·嘉道理。持股53.82％。

2009年1月20號，香港上海大酒店向卡塔爾投資局買入巴黎嘅 Majestic 酒店項目嘅20%股權，之後，嗰間酒店被重新發展為“巴黎半島酒店”。總代價係 1.5億歐元（1億買入，5,000萬翻新），等於大約15.36億港元，而公司並且擁有30年嘅管理權。

2013年4月18號，大酒店同祐瑪戰略控股有限公司就有關緬甸仰光嘅酒店發展建議項目，訂立無約束力嘅框架協議。跟據協議，大酒店已經同意咗會認購祐瑪同指定聯屬公司所成立嘅合營企業，佔70%嘅大部分權益，嚟共同重新發展酒店為一間半島酒店。

## 旗下酒店
;亞洲
*香港半島酒店（1928年）
*馬尼拉半島酒店（1976年）
*北京王府半島酒店（1989年）
*曼谷半島酒店（1998年）
*東京半島酒店（2007年）
*上海半島酒店（2009年）
;北美洲
*紐約半島酒店（1988年）
*比華利山半島酒店（1991年）
*芝加哥半島酒店（2001年）
;歐洲
*巴黎半島酒店（2014年）
*倫敦半島酒店（2023年）
*伊斯坦堡半島酒店（2023年）

## 其他業務
*淺水灣影灣園（總樓面面積：住宅995,546平方呎／商場62,909平方呎）
*凌霄閣（總樓面面積：116,768平方呎）
*聖約翰大廈（總樓面面積：71,400平方呎）
*胡志明市The Landmark：70%（總樓面面積：寫字樓106,153平方呎／住宅69,750平方呎）
*半島辦公大樓（總樓面面積：75,082平方呎）
*鶉園高爾夫球及鄉村俱樂部
*泰國鄉村俱樂部：75%
*半島商品有限公司
*大班洗衣
*山頂纜車
*太古坊 Butterfield's 私人會所（地址﹕香港英皇道979號太古坊多盛大廈2至4樓）
*香港會所
*半島商品
*法國巴黎克勒貝爾大街21號（總樓面面積：43,163平方呎）
*英國倫敦 1-5 Grosvenor Place：100%（總樓面面積：246,192平方呎）

## 參考文獻

## 外部連結

* 香港上海大酒店有限公司（英） 
* 香港上海大酒店有限公司（繁中） 
* 香港上海大酒店有限公司 基本資料（中文版）雅虎財經
* HKEX.COM.HK 香港上海大酒店有限公司年報 2005年大事記
Debeka

**Debeka**係一間德國，總部位於高本斯。公司經營業務包括、、以經營嘅等。

## 引用

## 出面網頁

* Website der Debeka-Gruppe
* Debeka Bausparkasse AG in der Unternehmensdatenbank der 
* Frühe Dokumente und Zeitungsartikel zur Debeka in den  der
羅富齊家族

**羅富齊家族** (，  ) 係一個嚟自法蘭克福嘅阿什肯納茲猶太家族，因爲喺1760年代所創立嘅銀行生意，而成爲歐洲嘅重要家族。佢哋嘅生意遍佈歐洲各地，包括倫敦、巴黎、法蘭克福、維也納、拿坡利等等。呢個家族喺英國同神聖羅馬帝國係屬於貴族。

呢個家族喺16世紀嘅法蘭克福開始有記錄，到19世紀已經擁有世上數一數二嘅龐大私有財產。喺20世紀期間，家族嘅財產因爲分佈喺唔同後代嘅手中而逐漸減少。今時今日，佢哋嘅生意橫跨唔同嘅行業，包括金融、房地產、礦、能源、農業、造酒、慈善等等。因爲佢哋係猶太人，所以亦有唔少關於佢哋嘅陰謀論，而大多都含有反猶情緒。

## 攷

類:猶太人
類:歐洲人
類:法蘭克福
類:生意人
類:銀行家
類:貴族
維多利亞公園 (搞清楚)

**維多利亞公園**（英文：Victoria Park）係好多唔同地方嘅公園，紀念維多利亞女王而起名，所以大多都係在英國或者以前係屬於大英帝國嘅國家。

*維多利亞公園：香港有名嘅大公園，1957年成立
*：倫敦嘅大型公園，1845年成立
*：位於北愛爾蘭貝爾法斯特嘅公園，1906年成立
在港俄羅斯人

**在港俄羅斯人**係喺香港住嘅俄羅斯人，係香港少數族裔其中一個比較細嘅族群之一。好多係在華俄羅斯人希望去澳洲、巴西、或者加拿大移民，喺香港只係暫時停留。

## 歷史
白俄移民喺二次大戰之前，一直都被英國人睇唔起，因爲佢哋嘅行爲舉止都好低下，所以其他歐洲人一般都唔會同佢哋交流。到1930年代，香港皇家警察訓練咗一部分成爲“反海盜警衛隊”，不過因爲技能比較少，所以人工都少啲。到二次大戰之後，佢哋開始加入警察部隊。

喺中華人民共和國成立咗之後，喺大陸嘅俄羅斯人開始逃離，不過政府只係容許有簽證嘅可以走。更麻煩嘅係，因爲大部分國家當時都唔承認中華人民共和國，所以能夠攞簽證嘅國家根本就唔多。英屬香港亦唔例外，只係有簽證嘅先至可以入境，所以總共得880位俄羅斯人成功經過香港離開。原本，大陸政府有將俄羅斯人遣返去蘇聯嘅政策，不過到1956年中蘇交惡之後就停咗，亦同時放鬆咗離境條件。

港英政府喺大嶼山芝麻灣，計劃咗為俄羅斯難民設立難民營，但係最終冇起到。反而，聯合國難民署同私人慈善機構設立咗地方嚟處置呢啲難民。俄羅斯難民主要都想移民去澳洲、巴西、或者加拿大。有啲走唔到嘅喺香港成爲咗外籍家庭傭工或者裝修工人，而好多小朋友亦因爲有聯合國嘅資助而能夠返學。到1980年代，總共有大約2萬位俄羅斯人經過香港移民咗去其他地方生活。

## 族群
俄羅斯正教會喺1934年喺香港正式成立，而
香港及東南亞教區喺1996年就正式成立。位於跑馬地嘅香港墳場有105個俄羅斯東正教嘅墓碑。喺2012年，皇家亞洲學會香港分會連同喺香港嘅東正教會修復咗15個。

喺香港嘅“俄羅斯會”喺1999年創辦，並喺2009年慶祝咗10周年，引咗超過150位嘉賓。俄羅斯駐港領事館估計，香港喺2007年有大約600位俄羅斯人，而喺2011年嘅估計就係400人，到2013年升到800人。俄羅斯會另外估計有大約2000位，因爲有唔少俄羅斯人都唔會同領事館匯報。有唔少人都估呢個同香港-俄羅斯嘅經濟合作有關係。前俄羅斯會主席 Mark Zavadisky 解釋話：“同其他西方國家唔一樣，香港係一個充滿異國情調、又高級、又時尚嘅地方，所以俄羅斯嘅後生一代都對亞洲區，特別係香港，都非常有興趣”。

## 流行文化
喺  呢本小說，提及到法國同俄羅斯入侵香港嘅幻想情況。 所寫嘅自傳  講解咗作者喺香港長大嘅過程，當中有提及過街邊嘅俄羅斯麵包店同俄羅斯人，包括一位有可能係貴族嘅女人。

## 睇埋
*俄羅斯華人
*在華俄羅斯人

## 出面網頁
*The Russian Translators and Guides Association of Hong Kong
*The Russian Club in Hong Kong
*
*
*

## 攷

### 睇多啲
*
*
*
*
*
*
Beta Gamma Sigma

**Beta Gamma Sigma**係一個國際商業榮譽協會。佢係喺1913年喺威斯康辛大學、伊利諾伊大學同加利福尼亞大學成立，而家已經有超過980,000名會員。呢啲會員係由AACSB International認可嘅600多所商學院中選出嚟嘅。呢個協會喺190多個國家/地區都有章程。
俏鼠記者

《**俏鼠記者**》（意大利文：*Thea Stilton*）係意大利出版嘅系列兒童小說，係《老鼠記者》系列嘅分支作品。作品係以謝利連摩·史提頓嘅妹妹菲·史提頓為第一人稱視角，敘述『俏鼠菲姐妹』科萊特（Colette）、寶琳娜（Paulina）、薇歐萊特（Violet）、尼基（Nicky）以及帕梅拉（Pamela）嘅冒險故事。

## 出面網頁
* 老鼠記者官方網站